text:
Recientemente Bon Dia Aruba a publica un articulo unda cu a papia tocante un presentacion duna pa Fundacion Alzheimer Aruba, unda cu a trata varios punto di importancia pa e parti di nos comunidad cual tin mester di mas atencion y sosten di nos parti, nos adultonan mayor.
Conhuntamente cu e ayudo di Drs. Melva Croes Yanez, ken ademas di su trabao cu Fundacion Alzheimer Aruba ta un nueropsicologo, Bon Dia Aruba kier yuda conscientisa comunidad tocante e experiencianan cu nos grandinan ta pasa aden y con pa nos yuda nan di e miho manera, sigurando cu nan por tin un calidad di bida conforme na loke nos tur ta merece.
Pa por conscientisa y educa nos mes di e miho manera, ta importante pa compronde cierto puntonan y trece enfoke riba esaki, cual no ta conta solamente pa pashentnan cu Alzheimer, sino tambe pa cualkier topico relaciona cu nan salud.
Diagnostico: Kico esaki ta?
Esaki ta e proceso haci door di un profesional autorisa y competente cu e obhetivo pa determina e origen y naturalesa di un condicion/malesa, mediante un evaluacion extenso di e señalnan, sintomanan y testnan (di laboratorio / clinico p.e.: MRI, testnan fysiologico, testnan neuropsicologico, etc..)
E proceso aki, pa ta confiabel, semper mester tene cuenta cu y mester ta adapta y basa riba e diferencia cultural di expresion emocional y corporal di e cliente/pashent. Esaki ta ensera cu No ta basta di pone un traductor of cualkier hende traduci e comunicacion den un consultorio!
Pakico? Pasobra tin custumber pa un miembro di famia di e cliente of secretaria di e profesional tuma e papel di interprete den entrevista of intake (para-)medico cu e cliente / pashent. E interprete aki cu NO ta profesional adecua, tin e tendencia di comete eror den traduccion cu ta potencialmente peligroso pa traduccion cu ta potencialmente peligroso pa tanto e diagnostico, diagnosis, e bida, cuido, tratamento y guia di e cliente/pashent, despues di diagnosis. Por ehempel door di mal comprendemento.
Diagnosis:
Ora caba cu testnan necesario, e profesional y/of medico lo evalua/analisa e resultadonan pa a lo largo determina e (posibel) causa di e sintomanan observa. Esaki ta resulta den un diagnosis y ta e resultado di e diagnostico.
E profesional ta emiti e resultado di e diagnosis na e cliente of pashent. E profesional/medico ta obliga di:
Splica e resultado(nan) na un forma comprendibel y honesto na su cliente/pashent y/of su representante.
Duna e diagnosis aki por escrito na e cliente/pashent. Esaki ta pa cumpli cu e derecho civico di e pashent/cliente.
E ta sumamente importante pa nos compronde esaki. Cu e conocimento aki, ora di ricibi un servicio for di un profesional medico, nos por sigura cu ta den cumplimento cu nos derechonan, y cu nan ta eherciendo nan trabao y obligacionnan manera mester ta. E ta importante pa nos semper ta sigura cu nos ta ricibiendo un diagnostico cu un diagnosis confiabel.
Importancia di un Diagnostico confiabel y su Diagnosis pa e cliente of pashent, ta por ehempel pa:
Trece claridad den incertidumbre di un cliente/pashent pa su condicion.
Por garantisa un tratamento adecua (si NO ta laat)
Reduci of posibelmente preveni complicacion y/of progresion di e condicion.
Un diagnostico corecto y segun protocol pa por preveni daño causa door di un diagnostico innecesario y/of tratamento incorrecto.
Banda di por elimina incertidumbre cerca e cliente, su representante/famia, etc., e diagnosis tambe lo por habri porta pa oportunidadnan pa contacto cu otronan cu condicion similar pa
sosten, (ehempel: den un centro di dia), un miho automaneho y prognostico con anda cu e condicion den cuido y alaves POR contribui na un miho calidad di bida despues di diagnosis.
Sa pasa cu un diagnosis NO ta corecto. Esaki por tin diferente motibo: Por ehempel, e diagnostico no a wordo haci segun protocol, e informacion cu a wordo suministra no a wordo interpreta correctamente, e material usa ta carece di confiabilidad y no ta tene cuenta cu normanan di e cultura y norma di e cliente, of a wordo interpreta segun e cuadro di referencia cultural di e profesional, etc.
Pakico usa Trastornonan Neurocognitivo y No Demencia?
DSM-5 a wordo introduci na 2013. Por lo general DSM ta para pa “Diagnostic Statistical Manual” y tin su raisnan desde siglo 19. E manual number 5 aki, mescos cu esnan prome cu ne ta wordo dirigi, entre otro, pa scientificonan y conseheronan cu ta determina e estandar y e protocolnan di clasificacion di malesa-/ trastorno nan mental. Tur esnan trahando riba tereno di diagnostico di trastornonan y malesa mental mester tin conocimento di DSM-5 pa por bini cu un diagnosis mas confiabel posibel, hasta discrimina/depersonalisa y hasta abusa despues di e diagnosis.
Desde 2013 e terminologia ‘Trastorno Neurocognitivo’ a bini na vigor pa por reemplasa e termino “De mencia” cu ta un palabra insolente. Es mas, e termino aki NO ta cuadra cu e descripcion di e sintomanan cu ta ser observa cerca e pashent.
Te ainda tin profesional cu ta resisti di usa e termino introduci di “Neurocognitive Disorders” y ta scoge di sigui usa e palabra mahos aki di “DE-Mencia”, cu ta nifica ‘SIN MENTE’. Esaki tin consecuencia pa e diagnosis ya cu si e diagnosis mes ta papia di un hende SIN Mente por spera tambe cu esnan cu mester ricibi e diagnosis, y su ambiente tambe lo comporta nan mes conforme e expresion aki.
Esaki lo por tin como consecuencia cu e cliente/pashent lo no haya e respet y trato di custumber y hasta wordo stigmatisa prome cu e diagnosis. Esaki lo conduci sin duda na stigmatisacion, discriminacion, depersonifacion y hasta abuso / negligencia di esun cu ta sufri di un di e condicionan progresivo aki den su bida despues di diagnosis.
F.A.A. ta sigui lucha pa dignidad di tur esnan cu ta sufriendo di un of otro condicion neurocognitivo y pa nan por ta sigur cu pa F.A.A. tur ta un ser humano cu SI Tin Mente!


c: text/html

text:
Conhuntamente cu Minister di Salubridad, Dangui Oduber, Prome Minister Evelyn Wever-Croes den conferencia di prensa di Gobierno di Aruba, a elabora riba e tema di COVID-19. E E tema aki tin e preocupacion di Gobierno di Aruba y tintambe e atención completo y constante di Gobierno di Aruba.
Gobierno di Aruba a eleva e nivel di preparacion pa Corona Virus na un nivel di crisis y ta awo den man di Gobierno. Prome Minister a enfatisa cu esaki no ta pasobra cu tin caso di Corona Virus na Aruba sino pa asina Gobierno por prepara miho posibel como tambe pa sigura cu tin fondonan disponibeldi e fondo di crisis pa asina atende cu esaki.
Prome Minister a anuncia cu Gabinete Wever-Croes lo introduci un ‘economic and innovation stimulus package’ pa absorve e efectonan economico di Corona Virus. Gobierno di Aruba ta trahando riba 3 plan di contingencia:
SALUBRIDAD: Esaki ta na encargo di Prome Minister y Minister di Salubridad. Gobierno di Aruba a eleva e nivel di preparacion pa Corona Virus na un nivel di crisis pa asina Gobierno por prepara miho posibel como tambe pa sigura cutin fondonan disponibel di e fondo di crisis cu Gobierno a establece na 2018, pa asina atende cu esaki.
TURISMO: E plan di contigencia aki ta pa compensa den caso si nota un caida di turismo. ATA, APA y AAA, dirigi pa Minister di Salubridad, ta trahando riba diferente scenario y e plan di contigencia pa atende cu e eventualidad si nota cu e cantidad di bishitante baha. ATA tin un fondo di emergencia pa cu esaki.
ECONOMICO: E plan di contigencia aki ta cay directamentebou di Minister President, Evelyn Wever-Croes. Si cantidad di turismo baha, esaki por tambe afecta nos economia, hustamente na momento crucial na unda cu Gobierno ta purbando pa rebiba nos economia. Riba proposicion di PromeMinister, Conseho di Minister a tuma e decision diabiernaultimo pa pone mas atencion den inversionnan economico y bin cu e “Economic and Innovation Stimulus Package”.Gobierno kier ofrece ayudo na empresanan chikito y medianoy empleadonan cu haya nan mes den problema financiero door di Corona Virus. E prome fase lo ta pa acelera e solicitudnandi inversionnan cu ya a wordo entrega sin cu e burocracia ta un obstaculo.
Gobierno ta spera asina cu por mantene economia ta draai, particularmente pa sigui duna trabou na esnan cu ta perdetrabou. Tambe Gobierno lo establece un fondo economico y di innovacion pa apoya financieramente e empresanan. E cantidad cu lo inverti den e fondo aki ta depende di variosfactor. Importante ta pa Presupuesto 2020 cu pronto lo wordotrata den Parlamento, wordo aproba.
Banda di esaki, Gobierno ta solicitando fondonan di organisacionnan internacional cu ta pone fondonan disponibelpa situacionnan asina. Cu e fondo aki y e plan di emergenia cu actualmente ta wordo traha riba dje, Aruba lo ta un di e promepaisnan miho prepara den nos region den e area aki. Esaki ta posibel danki na e hecho cu pa prome biaha den hopi aña, Aruba tin un surplus den nos presuesto.
Premier Evelyn Wever-Croes: VM ECONOMISCHE EFFECTEN CORONA VIRUS REGERING ARUBA ZAL HULP BIEDEN AAN MIDDEN EN KLEIN BEDRIJF EN WERKNEMERS
De Minister President kondigde afgelopen maandag aan dathet Kabinet Wever-Croes een ‘economic and innovation stimulus package’ zal voorbereiden om de economischeeffecten van het Coronavirus op te vangen.
Premier Wever-Croes heeft aangegeven dat de regeringtegelijkertijd aan 3 contingency plannen werkt.
Het eerste plan betreft uiteraard de volksgezondheidszorg, onder leiding van de Minister President Evelyn Wever-Croesen de Minister van Volksgezondheid en Toerisme. De regeringheeft dit opgetild naar het niveau van een crisis om zich beterte kunnen voorbereiden, en om de regering meerbevoegdheden toe te kennen om deugdelijke voorbereiding afte kunnen dwingen. Kabinet Wever-Croes heeft in 2018 eencrisisparaatheidsfonds in het leven geroepen om deze extra kosten te kunnen dekken,
Het tweede plan is een contingency plan om eventuele dervingin het toerisme op te vangen. ATA, APA en AAA zijn hiermeebelast, onder leiding van de Minister van Volksgezondheid enToerisme, Dangui Oduber. Hiervoor heeft ATA eenemergency fund.
ECONOMIC AND INNOVATION STIMULUS PACKAGE
Het derde plan staat onder leiding van de Minister President, Evelyn Wever-Croes. De regering heeft aangegeven hulp tewillen bieden aan het midden en klein bedrijf, en werknemersdie door het coronavirus in de financiele problemen komen.
De eerste fase zal zijn, het versneld afhandelen van verzoekenvoor investeringen die reeds zijn ingediend, waarbij de reguliere ‘red tape’ geen belemmering mag zijn.
Met deze economische activiteiten hoopt de regering de economie draaiende te houden, om met name werkgelegenheidte blijven bieden aan burgers die een baan verliezen.
Verder zal de regering een ‘economic and innovation fund’ oprichten om de bedrijven ook financieel te kunnen steunen. Hoeveel in dat fonds zal worden geinvesteerd hangt van eenaantal factoren af. Belangrijk is dat de ontwerp Begroting2020 die thans bij de Staten in behandeling is, wordtgoedgekeurd.
Daarnaast is de regering ook al bezig met het aanvragen van fondsen van internationale organisaties die middelen hiervoorbeschikbaar hebben gesteld.
Met dit fonds en het noodplan dat thans wordt opgesteld, is Aruba een van de eerste landen in de regio die zich ook op ditgebied goed voorbereidt. Dit is thans mogelijk dankzij het feitdat Aruba inmiddels een begrotingsoverschot kent, na velejaren.

robotstxt: allowed

filter: keep


text: Ayera a tuma lugar un asalto ariba nos democracia y specificamente ariba Parlamento atraves di Minister President Evelyn Wever-Croes y su marionetanan. E suspension di sra. Liesje Khemlani-Flanegin ta un atake directo di ehecutivo ariba e legislativo pa manca Parlamento y intimida empleadonan publico. Su suspension a wordo presenta na Griffier, e ambtenaar di mas halto, pa firma y ela nenga. Asina no a keda nada otro pa Minister President mete directamente den asuntonan di personal di Parlamento y suspende un empleado cu mas di 30 aña di experiencia. Esaki ta e mesun Prome Minister cu desde 2017 a campaña pa TRANSPARENCIA y INTEGRIDAD. Na un momento crucial pa nos pais, caminda Gobierno MEP-RAIZ ta ariba un careda pa hiba nos pais na bancarota, nan a tuma un paso sin precedente pa purba silencia Parlamento y obstrui repartimento di informacion. Dia 31 di maart CAft a establece un deadline pa gobierno entrega un nota di cambio na begroting 2022. Gabinete Wever-Croes II no ta parce di ta prepara di corta e deficit na mitar asina reduciendo 145,5 miyon di deficit cu lo ta un paso importante pa sobrevivencia di nos pais. E mesun hende nan cu algun siman pasa tabata celebra Dia di Betico conscientemente ta destruyendo e pais autonomo cu ela logra concepta. Sra. Liesje Khemlani, un fiel Beticista, ta un di e miembronan di personal cu mas duro ta traha pa mantene Betico su soño na bida, sin mira color politico. Sigur ta di lamenta y completamente inmoral cu sra. Wever-Croes ta kere cu e tin e derecho di mishi den saco di futuro Arubanonan pa gasta placa cu nan no a ni cuminsa gana ainda. Ora bo ta presenta un presupuesto cu un deficit di Afl. 291 miyon, bo ta fiando placa di futuro pa biba mihor awe y laga cuenta pa esnan di mayan. Dus e pais mas endeuda pa pobalcion di henter Noord, Centro, Zuid Amerika y Caribe su mandatorionan ta kere cu nan tin e derecho di mishi cu fondonan di nos muchanan pa nan sigui malgasta placa di pueblo. No ban papia mes di con fondonan publico ta wordo malgasta pa mantene friends & family cu trabaonan den sector publico. Mantene friends & family cu contractnan lucrativo di sector publico. CENSURA pueblo door di desvia fondonan publico pa mantene cierto medianan na bida cu ta apoya gobierno ciegamente sin nada di obhetividad. Intimida directornan, ambtenaarnan y ken cu vocifera oposicion na e maneho destructivo di Gabiente Wever-Croes ariba nan odisea di destrui nos dushi Aruba mientras nan ta enrikece nan mes. ACCION 21 sigur lo para fuerte contra e inhusticia, abuso y sinberguenseria cu a bira ordo di dia na nos pais. Un gobierno cu un minoria di voto y e tirania cu nan kier impone ariba nos pais lo yega su FIN. Ami sigur ta agradecido na tur e labornan cu sra. Khemlani-Flanegin ta haci tur dia den interes di su pais y TUR Arubano. Ta un berdadero tristeza cu nos a degenra na e nivel di persecucion politico aki y un ambtenaar cu ta haci su trabao di un forma excepcional pa hopi decada ta wordo perhudica pa para pa PUEBLO di Aruba.


text:
Minister di Enseñanza ta haciendo su maximo esfuerso pa bagatalisa e lucha di maestronan relaciona cu e fusion di scolnan Emmaschool y Scol Paso Pa Futuro y cada bes cu e minister aki ta bou di atake, e ta busca un forma pa sconde tras di partido AVP.
Lider di fraccion di AVP a mustra cu awor di repente cu enseñansa bou di atake, kiermen cu AVP ta busca forma pa core cu e minister aki pa gobierno cay.
“Enseñansa ta bou di atake from day one, di tempo cu e coalicion actual, tabatin 12 asiento, pues masha tempo Lampe mester a bay ya cu no tabatin mester di dje pa mantene gobierno.
Es mas, AVP a bisa mas c’un biaha y niun rato so a papia di cu ta bay benta gobiero abou pero a mustra cu e minister no ta sirbi, cu mester cambia e minister aki, ya cu enseñansa mester haya su trankilidad pa nan por traha.
Awe maestronan den tur sector, ya cu ora cu mira Colegio San Nicolas, maestronan a manda un idea dilanti pa Minister, riba e asunto di bay over, splicando e minister cu tin algun mucha cu ta bay over pero nan tin cu bay haya lesnan extra pa asina por garantisa cu nan ta exitoso na fin di aña escolar siguiente.
Minister a bay di acuerdo pero despues Minister no kier paga pero minister kier tilde docentenan di manipulacion di rooster.
Por a mira problema cu e grupo encarga cu landamento escolar, for di aña pasa nos por a mira problema caba cu a cuminsa cu e scol Paso Pa Futuro, caminda tur hende por corda cu tabatin un welga, no uno pero un paar di welga, dilanti bestuurskantoor, caminda Prome Minister a manda yama maestronan bin sinta, mayornan bin sinta, hasta alumnonan bin sinta, gaña nan cu nan no ta bay muda, gaña nan cu no ta bay tin fusie y awe tur hende por wak cu e plan di e minister ta sigui normal.
Pa fraccion di AVP esaki ta lamentabel, ya cu loke nos ta mirando ta pasando na e momentonan aki den e gobierno aki, tabata mesun cos di tempo di Rudy Croes ora cu nan a kita tur cartera for di dje, lague cu solamente brandweer y polis so pero awor nos ta ripara mesun structura cerca Lampe tambe.
Tabatin problema cu Tra’i Merdia, a kite for di dje y a parkeer esaki bou di Glenbert, parkeer bou di ken cu ta y nos ta hayando informacion cu esaki ta bay pasa atrobe, caminda school zwemmen tambe lo wordo kita for di Minister di Enseñansa y parkeer esaki bou di un otro minister.
Asina e mesun conseho di Minister lo sigui plama e minister aki for di otro y dentro di poco lo haya un otro Landsverordening Instelling Ministeries, caminda nan lo bay kita un paar di responsabilidad for di e minister, en bes di sinta na mesa y como Prome Minister y Presidete di Conseho di Minister, tuma decision den e conseho aki y duna e minister e direccion cu bo kier pa e bay.
Sinembargo aki por mira cu e ‘Pal’i Muhe’ no por tuma un decision, e no por Sali y bisa cu tal cos lo no tuma luga ya cu e ta den desbentaha pa e alumnonan y pa e muchanan u esaki ta di lamenta ya cu gobierno ta keda hunga cu inteligencia di comunidad.
Awor ta toca turno pa hunga cu inteligencia di esunnan di Emmaschool y Scol Paso Pa Futuro y pa fraccion di AVP esaki ta di lamenta y pesey nos a pidi un reunion publico pero awor por mira e wega politico atrobe, no ta yama reunion publico pero si ta core yama un openbare bijeenkomst ya cu nan no kier asumi nan responsabilidad.
Por corda tempo cu yama un openbare bijeenkomst pa spearfishing pero fraccionnan cu ta sostene gobierno a core cambia cos y haci’e un reunion publico ya cu no tabata pa atende spearfishing pero ta e Minister di Infrastructura nan tabata tira cu harpoen.
Awe tin miedo di yama un reunion publico riba enseñansa caminda den un reunion asina por duna e minister instruccion unda cu Parlamento kier pa e cana loke no por haci den un bijeenkomst.
Sinembargo na momento cu parlamentarionan cu ta sostene gobierno y otro ministernan ta prefera di keda sinta riba e stoel y no carga nan responsabilidad, e ora ta hunga e tipo di weganan aki di cual tipo di reunion sin cu ta realmente sali y atende un situacion serio den enseñansa cu tur seriedad cu mester tin,” Parlamentario Marlon Sneek a declara.


text:
Treinin di Dialogo di Pas
WILLEMSTAD – Den wikènt di 4 pa 6 Mei, lidernan di diferente sekshon di Scouting Antiano huntu ku lidernan di Scouting Aruba a partisipá na un wikènt di introdukshon di e tema di “Diálogo pa Pas”.
E mundu ku nos ta bida aden ta hopi diversifiká. De fakto diversividat ta tur kaminda, den naturalesa, den e mundu animal i den humanidat. Si nos wak den humanidat en general, nos lo ripara kuantu diversidat ta eksistí: den kultura, lenganan, religionnan etc. Hopi biaha e diferenshanan aki ta wòrdu konsiderá komo rikesanan. E diversividat di kumindanan i e mundu kulinario rònt mundu ta un bon ehèmpel di esaki. Pero hopi biaha, algun diferensha ta wòrdu persibí komo problemátiko i ta bira rason pa krea konflikto.
Awendia rònt mundu, tin diferente tipo di violensha ku ta mará na konfliktonan soshal. I den hopi kaso, hende ta hustifiká e violenshanan aki mustrando dede riba entre otro diferenshanan kultural, religioso i ètniko ku nunka a haña solushon ni rekonsiliashon. Kousa di e konfliktonan aki ta sea rekursonan, diferensha den persepshon òf persepshon robes.
Hopi biaha e kousa di e konflikto ta ku esaki ta mará na persepshonnan robes òf sentimentunan negativo di un grupo pa ku e otro. Persepshon robes fásilmente ta konbertí den stereotiponan pa por hustifiká pakiko nos ta deskriminá un òf mas persona.
Deskriminashon inmediatamente ta krea tenshon pasombra esaki ta basá riba komportashon robes di un persona pa ku e otro òf di un grupo pa e otro. Si no yega na un solushon lihé, e tenshonnan aki por sigui krese i bira konfliktonan soshal i/òf violento.
Tin hopi hende ku ta forma parti di nos komunidat ku ta wòrdu deskriminá a base di nan kultura, religion, mal komprendementu i mal persepshon. Ora ku konfliktonan soshal krese i sali for di man tin biaha miónes di persona por wòrdu afektá. Hopi biaha nan ta kuminsá odia otro te na un punto ku nan lo no por biba huntu mas. Nan ta habri mas i mas for di otro i komunikashon ta bira mas i mas difísil.
Preguntanan ku ta surgi ta. Kon por evitá problemanan di komunikashon? Kon nos por evitá tenshon i konflikto? Kon nos por transformá konflikto den oportunidatnan i kooperashon ku otro? Esaki por sosodé dor di Diálogo komo método pa yega na pas. Dialogando nos por siña na topa similaridatnan ku nos no a ripara promé, asta nos por yega asina leu di por respetá i tin biaha apresiá diferenshanan di otro. Diálogo ta un método pa yega na transformashon di e individuonan den konflikto, i por lo tanto, kambia e persepshonnan robes ku nos tin di otro, i asina kambia e sentimentunan negativo ku nos tin pa otro.


text:
Awe riba Dia Anti Tabako, laga nos realisá kuantu daño tabako i nikotina ta kousa nos prohimó, sernan kerí i nos mes. Tabako ta mata 7 mion hende na mundu tur aña i si nos no hasi algu, e sifra aki lo sigi subi. Tras di e sifranan aki tin hopi sufrimentu, tristesa den kasnan di famia, apsentensmo na trabou i gastunan haltu den e sektor di kuido.
Nos mester subi akseins riba produktonan di tabako, mester bin regla kon ta merkadiá e produktonan aki, prinsipalmente pa loke ta trata nos hóbennan, i mester bin pa lei, atvertensia di e peliger di huma riba empake di produktonan di tabako.
Mi ta orguyoso di a subi akseins riba sigaria komo Sekretario di Estado i a pusha e lei pa prohibí humamentu den lugánan ku un dak komo Parlamentario. E lucha no a kaba. E frontera nobo ta e sigaria elektróniko ku no ta reglamentá i ku keta bai ta venená nos ku nikotina. Pronto lo mi presentá un proposishon pa kon atendé ku e fenómeno di sigaria elektróniko.


text:
Sindicato SEPPA y SIMAR a tene reunion awe mainta pa asina papia cu nan docentenan pa e carta cu a ricibi di minister di enseñanza.
Presidente di Sindicato SIMAR, sra. Josephine Albertus a bisa cu docentenan di Emma School a acerca sindicato pa dialoga pa reacciona riba e carta cu a ricibi di e mandatario ‘e ta bisa pa keda profesional pero a keda leu di dje’./
Segun sra. Albertus a carta ta bisa cu e mandatario no debe ningun splicacion ‘docente no merece un splicacion?’ e ta bisa cu docentenan tin cu cera nan boca y cla. “Esey ta e maneho dictatorial en bes di sinta y dialoga.”
E ta bisa cu e carta ta representa cu nan manera sindicato no por para su tras, nan no ta bay acepta e actitud dictatorial di minister cu ta sperando e reaccion di nan banda.
Sra. Albertus a bisa cu ta e mandatario ta keda intimida e docentenan, e docente si no work no pay, ja docente ta solidario, nan mester entrega y keda keto pero nan kier sali pa e derecho na e muchanan special.
No por acepta locual a mandatario ta bisa, e ta bisa cu lo bin reaccion. Sra. Albertus di e forma aki ta sigui ataca e enseñanza special. Nan ta bay analisa e informacion cu lo bay duna, pa wak ki efecto tin y direccion cu lo bay tuma.
Di parti di SEPPA a bisa cu por mira cu ora pandemia a cuminsa tabata ideal pa docente tambe ta tranki pero ta haya cu minister di enseñanza ta sigui ataca enseñanza.
“Prome atake pa Paso Pa Futuro awo ta sigui cu Emmaschool. Na final nos kier pa minister presenta su plan. E docentenan ta esnan cu diariamente ta atende cu muchanan special. Nos sindicato lo keda sostene maestro en general y docentenan di Emmaschool.”


text:
Kralendijk- Pa basta tempu kaba tin sierto tenshon ta reina den Selibon, kaminda ku prinsipalmente e empleadonan ta malkontentu tokante e maneho di entre otro direktor di Selibon, Rudsel Leito.
E malkontentu a afektá tambe e relashon di e empleadonan ku nan sindikato, ku tabata ABVO te na e momentunan aki. Mientrastantu gran mayoria di e empleadonan di Selibon a entregá nan retiro na ABVO, pa despues a afiliá na AFBW. AFBW, na su turno, ta pidi gerensia di Selibon pa wòrdu rekonosé komo e sindikato ku ta representá e empleadonan di e organisashon.
AFBW a manda un lista di tur e trahadónan pa mediadó di gobièrnu pa mustra ku en berdat nan ta representá mayoria di e trahadónan den e empresa. Segun AFBW ta trata di 43 empleado ku ya a afiliá na e sindikato, mientras ku 34 empleado a tuma nan retiro for di ABVO.
Inkietut
AFBW den un komunikado a duna algu mas di splikashon tokante e situation ku a surgi. “Komo un sindikato ku ta para pa e klase trahadó, a mira ku ta di bèrdat tin inkietut serka e trahadónan. Komo un sindikato responsabel, bo no por laga e trahadó nan aki desampará. Si AFBW no tuma nan, nan lo bai otro sindikato tòch, pasombra e mandato di nan tabata kla ku nan no ke ta ku ABVO mas”, asina AFBW a skibi.
Mientrastantu AFBW ta en espera di reakshon di parti di gerensia di Selibon.


text:
Mas di un tercer parti di adulto na Merca no ta drumi suficiente di forma regular. Segun Control y prevencion di malesa di Merca (CDC) ta considera falta di drumi ta un epidemia di salud publico.
Tambe un problema mundial, segun sociedad mundial di soño, un organisacion sin animo di lucro di profesional di soño dedica pa promove e salud di soño na henter mundo. “E problema di soño ta constitui un epidemia global cu ta menasa e salud y calidad di bida te cu 45% di e poblacion mundial.”
Specialista di soño por referi na forma cu bo por train bo cerebro pa reconoce cu a yega e momento pa bay drumi y keda drumi. E soño ta un di tres ingrediente clave pa un bida mas sano y largo.
Esta es la terminología de los especialistas del sueño para referirse a las formas en que puedes entrenar a tu cerebro para que reconozca que ha llegado el momento de quedarte dormido… y permanecer dormido.
1. Crea bo zona comfort di drumi
Un di prome tarea ta pa prepara bo entorno di soño. E fase REM (e soño di nivel di descanso mas lihe) por interumpi cu gran facilidad, asina procura pa tin un cama comodo y paña di cama cu no ta cayente. Ciencia ta bisa cu ta drumi miho na un temperatura fresco.
2. Establece un rutina
Crea un ritual pa bay cama, baña of un douche cayente, lesa buki of scucha muziek cu ta relax. Tambe por tuma algun respiracion profundo, yoga, meditacion. Asina lo siña e cerebro pa relax. Lanta y bay drumi e mesun ora tur dia, incluyendo fin di siman of dianan liber. Curpa gusta rutina.
3. Paga lus
Experto ta sugeri pa reduci lus den camber. E secrecion di hormona di soño, melatonin, ta cuminsa anochi. Investigacion a descubri cu e curpa ta reduci of stop e produccion di melatonin si ta expone den e lus. Paga e lus, incluyendo lus di smartphone of laptop. Si persona gusta lesa, experto ta bisa mester lesa cu un biki y un lus tenue, no cu tablet.
4. Baha e sonido
Na mesun tempo, baha tur sonido di alerte, of miho charge bo celular afo di camber. Si ta biba den un becindario cu sonido, pone un ven of otro sonido blanco cu por yuda tapa e sonido repentino cu por causa cu bo ta lanta for di soño.
5. Abstente de tuma cafeina
Stop di bebe cafeina por lo menos 6 ora prome cu bo hora habitual di pega soño. Algun experto ta bisa cu nada despues di 3or di atardo. Cafeina no ta solamente aplica na e coffee, pero tambe te, refresco of chuculati. Un cup di chuculati cayente por tin 25mg di caloria y un te of coffee preto por tin 50mg di caloria.
6. Evita alcohol
No recurri na alcohol pa calma bo nervionan of yuda bo drumi. Alcohol por yuda pega soño lihe, pero e ta trapa riba etapa mas lihe di drumi. Bo curpa mester experimenta e tres etapa di soño: soño lihe, estado REM y e soño profundo, pa repara y restaura pa completo.
7. Evita cuminda pisa of pica
Cuminda pisa y pica por provoca kimamento di stoma of otro problema digestivo, afectando capacidad pa haya soño y mantene. Segun estudio, sucu ta mustra di ta relaciona cu soño cu inkietud y agita cu ta afecta hormona cu ta controla ora bo tin gana di algo.
Segun fundacion nacional di soño, ta aceptabel pa come algo prome cu drumi. Manera frita seco, cereza cu tin contenido di melatonin. Un banana, e tin relahante muscular manera potasio y magnesio y te descafeina manera manzanilla, ginger y menta.
8. Haci cu bo camber sagrado
Reserva bo cama pa soño y relacionnan. Traha for di cas of hunga cu mucha no lo siña bo cerebro wak bo camber manera e luga pa drumi.
Segun CDC, baby mester drumi 12 y 16 ora. Muchanan chikito 11 y 14 hora y prescolar entre 10 y 13 ora pa dia. Muchanan di edad escolar entre 9 pa 12 ora di soño tur anochi y hobennan mester 8 y 10 ora pero pa motibo di medionan social tiki ta cumpli
Adulto mester drumi 7 ora anochi, otro obhetivo cu hopi no ta logra. Pero cu conseho por yega na siña bo cerebro tricks pa haya un soño di calidad. Locual bo haci, no keda sin drumi, si bo persona a purba pero toch no por relaha, djis acerca bo dokter of profesional di salud mental.


text: Reino: Homber asesina na Back Street, un hoben di inicial B.C a ser encontra morto den auto den cercania di Back Street 171 pa masomenos 8:30 pm dialuna 16 di mei 2022. Polisnan ta investigando e tiroteo fatal aki. Central di polis a haya varios yamada cu lo tin un homber den su auto cu no ta duna señal di bida, varios patruya a ser manda pa e sitio hunto cu ambulance. Polis a bin encontra e homber sinta den su auto cu un herida di bala. Paramediconan a duna prome auxilio , pero no a logra. Ful e area di BackStreet y varios cayanan a wordo cera pa investigacion.


text:
WILLEMSTAD- 10 di mart 2021 – Ofisina di Turismo di Kòrsou (CTB) ta raportá un kantidat di 8.144 turista di estadia pa luna di febrüari. Esaki ta un subida kompará ku luna di yanüari. E sifranan ta indiká un oumento leve den kantidat di turista prosedente di Hulanda apesar di e konseho di biahe negativo anunsiá pa Gobièrnu Hulandes. E kantidat di bishitante risibí na luna di febrüari ta similar na e kantidat risibí na yüli 2020 na momento ku a kuminsá suavisá e restrikshonnan di biahe introdusí pa motibu di e pandemia Covid-19.
Pa luna di febrüari un kantidat di 5.179 turista hulandes a keda risibí kual ta 71% ménos ku na febrüari 2020. For di Alemania un total di 372 turista a keda registrá. Resientemente gobièrnu aleman a kita e konseho di biahe negativoanunsiá pa Kòrsou, pa e motibu aki ta antisipá un perspektiva faborabel pa loke ta trata e kantidat di turista for di Alemania na luna di mart. Na luna di febrüari, solamente 40% di e turistanan prosedente for di Europa a keda den un ‘resort hotel’ (esta hotèl chikí, grandi i bùngalo). Durante e lunanan anterior 55% a keda den un ‘resort hotel’, pues esaki tambe ta un di e konsekuensianan mas di e konseho di biahe negativo di Hulanda.
For di Estádos Unídos un kantidat di 1.095 turista a keda risibí na luna di febrüari. E kantidat di bishitante for di Estádos Unídos ta moviendo den e direkshon positivo. E merkado ta rekuperando tiki tiki awor ku ta risibí turista for di tur estado. For di region di Sur Amérika un total di 279 turista a keda risibí. Un total di 53% di e bishitantenan risibí for di Sur Amérika ta prosedente di Colombia. For di region Karibe, Kòrsou a risibí 450 turista di estadia na febrüari, primordialmente for di e islanan den Reino Hulandes.
CEO di CTB, Paul Pennicook a remarká, “ta sigur alentador pa mira e sifranan di kantidat di turista for di Estádos Unídos desaroyando den e direkshon positivo. Na mes momentu Gobièrnu di Kòrsou i tur otro sektor den e industria ta kontinuá ku e esfuersonan pa logra ku for di Hulanda ta pone Kòrsou bèk riba kódigo hel”.


text:
RIVM a informa cu tin 5151 infeccion nobo pa coronavirus confirma. Esey ta mas cu 122 prome y tambe mas halto du promedio di siman pasa, ora cu un promedio di 4547 persona a duna positivo pa dia.
Tin un aumento structura na e number di prueba corona positivo. E cantidad di infeccion ta un 23 por ciento mas halto cu e siman anterior. E ocupacion a disminui den hospital, of pashent a recupera of mas pashent a fayece.
Den actualidad tin 1864 persona cu covid-19 den hospital, di cual 525 den ICU. Asina a informa Centro Nacional di Coordinacion di distribucion di pashent. Den ultimo 7 dia a registra un promedio di 52 morto pa dia.
Pa locual ta trata toque de queda, cu a drenta na vigor 23 di january 2021, por basa na ley di podr extraordinario di autoridad civil. E tribunal di apelacion di Den Haag a dicidi esey.
Ta nifica cu e veredicto di tribunal di Den Haag a bisa cu e proceso sumario a cuminsa Virus Truth contra e estado. E tribunal di apelacion di Den Haag a faya den e caso di Toque de queda.
E sentencia di 16 di february, hues di instruccion a suspende inmediatamente e toque de queda, pa motibo cu e no lo ta legitimo. Sinembargo, e tribunal a dicta cu efectivamente lo existi circumstancia extraordinario cu ta permiti introduccion di toque de queda.
E pandemia di coronavirus ta motivo suficiente pa nan, e gobierno por confia den asesoramiento di ekipo di gestion di brotenan. E tribunal tambe a opina cu imposicion di toque de queda ta proporcional y cu no tin otro medionan rasonal disponibel.
E violacion (temporal y limita) di varios derecho fundamental, manera derecho di libertad di circulacion, ta por tanto hustifica segun e tribunal.


text:
No maluzá nómber di Señor, bo Dios , pasobra Señor no ta keda sin kastigá esnan ku maluzá su nòmber . Un felis siman , Dios bendishona bo .
Huan 11:25-26 .
Hesus a bis’ é : Ami ta resurekshon I bida ; esun ku kere den Mi , lo biba asta si e muri . I niun hende ku tin bida eterno , lo no muri nunka mas . Bo ta
Lukas 11:27-28
Miéntras Hesus tabata papia e kosnan ei , un muhé den e multitut a alsa bos I grita : ” Felis ta e muhé ku a karga Bo den su barika I ku a duna Bo lechi. ” Hesus a
Salm 118:1-4 .
Duna grasia na Señor , komo E ta bon , su amor ta eterno ! Laga Israel bisa awor : su amor ta enterno ! Laga tur saserdote bisa awor : su amor ta eterno ! Tur sirbido di Señor
Prov 16:3
Pone tur loke bo hasi den man di Señor , I bo plannan lo realisá. Un felis siman pa bo, Dios bendishona bo .


text:
WILLEMSTAD- 23 di yüni 2016– Dia 25 di yüni próksimo ta tuma lugá na WTC un konferensia dirigí riba turismo ku ta hiba di tema: Mi ta ON ku Turismo. E konferensia ta forma parti di e kampaña Dushi Hende t’ Ami; Mi ta ON! kual resientemente a keda lansá. Ta trata aki di un kampaña di konsientisashon dirigí spesialmente riba hóbennan. E grupo di enfoke di e konferensia ta hóbennan di scouting i padvinderij entre 12 i 15 aña. Ofisina di Turismo di Kòrsou (CTB) ta ekstendé un invitashon pa bin apoyá e hóbennan i siña for di nan presentashonnan.
Durante 4 siman e hóbennan di scouting i padvinderij a partisipá na seshonnan di informashon pa asina ta bon ekipá pa e konferensia. Den grupo e hóbennan lo presentá diferente tópiko ku tin relashon ku desaroyo di turismo. Ta trata aki di e siguiente tópikonan: 1) Kiko ta turismo?, 2) Turismo i Ekonomia, 3) Trabou den turismo, 4) Den sapatu di e turista i 5) Seguridat den sektor di turismo.
Nos ta invitá hóbennan di Kòrsou, personanan ku den nan trabou diario tin relashon direkto ku e industria di turismo i otro interesadonan pa bin presensiá e presentashonnan interesante ku e hóbennan lo bai trese dilanti. E konferensia ta tuma lugá djasabra awor dia 25 di yüni di 9or di mainta pa 1or di mèrdia na WTC. Pa inskribí, manda bo nòmber via mail pa CTB na e email adrès CTB-invitation@curacao.comE kampaña di konsientisashon aki ta finansiá pa Reda Sosial, ku fondo di Gobièrnu di Kòrsou. CTB tambe ta kontribuí finansieramente den e proyekto aki i huntu ku Fundashon Nos Kousa ta enkargá ku ehekushon di e proyekto.


text:
Politics
Home Politics
MEP ta gradici Ady Thijsen pa su dedicacion y lealtad incondiconal
Un di e personanan cu un trayectorio impresionante den politica ta nos amigo y colega mr. Ady Thijsen, kende diahuebs a dispidi di su...
MEP: DI DOS ‘BRIEFING’ DI FORMADOR NA SR GOBERNADOR
Segun palabracion haci entre Sr. Gobernador y Formador Evelyn Wever-Croes, diamars atardi Sra Wever-Croes a haci un bishita na Gobernador pa asina informa di...
Minister di Salud Publico, Cuido di Nos Grandinan y Deporte, dr. Carlos “Alex” Schwengle:...
Ainda falta mas cos pa sigui mehora y desaroya ORANJESTAD, Aruba: Minister di Salud Publico, Cuido di Nos Grandinan y Deporte, dr. Carlos “Alex” Schwengle...
Presidente di ATIA, Ronald van Trigt a reuni cu Prome Minister Mike Eman y...
ORANJESTAD – E siman cu a pasa, presidente di ATIA Ronald van Trigt, hunto cu director di ATIA, Michelle de Groot, a reuni cu...
Dia di Gratitud na Cas di Partido AVP
Oranjestad - Diadomingo atardi partido AVP a tene su evento di gracidimento. E evento tawata uno pa celebra 8 aña di bon gobernacion y...
Evelyn Wever Croes a duna e prome briefing na Gobernador riba con e formacion...
Diabierna mainta, Sra. Evelyn Wever Croes a duna su prome 'briefing' na Gobernador riba con e formacion di gobierno ta bayendo. Ela duna Gobernador...
MEP: Prome ‘briefing’ di formador na SR. Gobernador
Diabierna mainta, Formador di proximo gobierno di Aruba, sra Evelyn Wever-Croes a bishita Sr Gobernador di Aruba pa un briefing como tambe entrega sr...
Edgard Vrolijk di MEP: Gruponan importante den comunidad cu pa 8 aña no tabata...
Desde resultado di eleccion di 22 di September nos por a sinti e cambio di inmediato. Nos por a sinti un biaha mas e...
Fuera di tur e promesanan falso di AVP: Marlon Sneek ta lubida tur e...
Despues cu AVP a haya su derota aplastante den e eleccion ultimo y cu pueblo no ta kere den nan mentira y manipulacionnan mas,...
Premier Eman ta enfatisa e importancia di Accion di Bario y kier motiva proximo...
Bishitando Madiki y otro bario ORANJESTAD – Diamars atardi Prome Minister demisionario Mike Eman a realisa e prome di un serie di Accion di Bario....


text:
Hungando den cura di nan madushi, Didi y su gang ta topa cu un entrada magico pa un otro mundo. Leu bou tera, e muchanan ta haya nan mes ta uza nan propio inteligencia y talentonan special pa sobrebibi.
Y pa wak si nan por salba nan amigonan nobo di un enemigo mortal….. prome cu nan mundo caba.
Un bunita buki pa muchanan di edad di 10-12 aña. Yolanda Croes ta un autor conoci pa skirbi buki basa riba bida real y esaki ta su di dos buki pa mucha.
“E cuebanan scur” ta un buki di fantasia den e serie: “E aventuranan di Didi y su gang”. Cu e storianan aki, e autor ta pinta un mundo magico cu palabra y na mesun momento ta pone atencion riba e daño cu invasion di especie por causa na nos naturalesa.
E ta laga e heroenan Didi, Ziki y Tim-Tim resolve e problema aki, na un forma humano y creativo. E buki ta bini cu ilustracion haci dor di Armando Goedgedrag.


text:
E siman aki, Minister Charles Cooper a ricibi Secretario di Estado, Alexandra Van Huffelen na Servicio Meteorologico Corsou. E meta di e bishita aki tabata pa mustra Van Huffelen e desaroyonan cu Corsou ta haciendo riba e tereno di cambio di kima.
Na Corsou, nos a cuminsa atende cu e trayecto di clima for di 2015 cu Corsou su participacion na e delegacion di Reino Hulandes na COP. For di tempo ey, Corsou ta trahando pa subi e resistencia contra e crisis di clima.
Corsou tabata tin diferente adelanto concreto. Nos a traha riba diferente tema y recien a lanta e structura gubernamental, den forma di e Plataforma di Cambio di Clima, pa por atende miho cu e aspecto di clima y pa por monitoria pero tambe stimula participacion den esaki.
Pa loke ta cierto topico, tin diferente plan traha caba. Por menciona maneho di energia, firmamento di e MOU Zero Emission Medium and Heavy Duty vehicles y maneho di awa cu pronto conseho di minister lo trata.
Corsou ta prepara su mes tambe pa e fase di implementacion. Den mundo ta mira Corsou como un pais rico, mirando cu nos ta parti di Reino Hulandes. Pa e motibo aki, nos no ta bini na remarca pa financiamento riba e tereno di clima for di diferente fondonan internacional.
Pa e motibo aki, nos mester ta creativo. Nos ta cera aliansa cu e otro paisnan pa por ricibi yudansa. Tambe nos ta comparti nos conocemento cu diferente forma pa por desaroya conocemento. Pero esaki so no ta suficiente.
E mundo internacional ta mustra nos bek na Hulanda como pais cu por financia Corsou, y nos mester yega na discuti e topico aki tambe. Minister Charles Cooper ta spera cu a traves di e combersacion, hunto cu e miembronan di e Plataforma di Cambio di Clima Corsou, lo yuda pa crea consciencia y pone e rekisitonan na luga pa por sigui discuti riba e topico aki.


text:
ORANJESTAD, Aruba - 27 juni 2020
No ta asina cu riba e vuelo di KLM cu a yega diasabra atardi 4'or cu 75 ni 63 pasahero mester a test pa Covid 19 ora cu e vuelo a jega. No ta berdad cu nan mester warda algun ora pa e resultado di e test y lo ta pendiente si mester bay keda den Covid Hotel. Tampoco ningun pasahero a paga pa test. Comision di crisis ta lamenta cu hasta despues cu a informa 24 ora.com nan a keda cu e noticia falso y despues a haci un coreccion cu tambe ta incorecto. Ta un test of simulacro a tuma lugar cu voluntarionan cu no a paga nada y tampoco nan ta pendiente pa bay keda den ningun Covid Hotel. Ta normal cu e tipo di pruebanan asina ta tuma lugar pa train y revisa e procuderanan. Si por a djes yama of manda un mensahe pa vocero di Comision di Crisis por a haya e informacion corecto. Un biaha mas Comision di Crisis ta lamenta e noticia incorecto cu a keda publica pa 24ora.com


text:
E programa di investigashon di bayena i dòlfein Ti Whale An Nou a kuminsá riba 25 di mart 2022. E ekspedishon ta trese dilanti e diversidat, migrashon i kantidat di bayena i dòlfein den Karibe. Entre mart i sèptèmber 2022 tin 6 ekspedishon sientífiko di 15 dia lo tuma lugá. A base di e resultadonan por ser konstatá kiko ta nesesario pa brinda un mihó protekshon na e mamíferonan marítimo grandi aki. E ekspedishon ta ser kordiná dor di Caribbean Cetacean Society i hasí posibel dor di diferente partner.
Promé observashonnan
E nòmber di e proyekto di investigashon ta un kombinashon di kreol franses i ingles i ta nifiká nos bayenanan chikí. Resientemente e promé ekspedishon a finalisá. Den 12 dia CCS a registrá 9 sorto entre Martinique ku Grenada. E tim di investigashon a sigui un grupo di Orka na St. Vincent i nan por a observá tambe diferente otro tipo di bayena i dòlfein manera ‘Fraser-dolfijnen, pantropische gevlekte dolfijnen, grienden, bultruggen, potvissen, dwerg potvissen, dwerg orka’s’.
Riba e último dia por a nota tambe ku 18 bayena a ser matá na St.Vincent. E notisia kruel aki ta konfirmá e importansia di protehá mamalnan marítimo. E siguiente ekspedishon lo tuma lugá di 15 pa 27 di aprel i lo ta konsentrá riba e islanan entre Martinique ku Montserrat.
Desaroyo di kapasidat
E di tres ekspedishon lo tuma lugá di 17 di mei pa promé di yüni i ta habrí pa kantidatonan di Karibe Hulandes. Habitantenan di Karibe Hulandes por hasi uso di e oportunidat úniko pa forma parti di e tim di ekspedishon di Ti Whale An Noun a bordo pa asina siña di e trabou ku nan ta hasi i tambe pa kontribuí na e proyekto di investigashon importante aki. E tim ta bai studia e zona entre Montserrat ku Anguilla, ku ta enserá e islanan Sint Maarten, Statia, Saba i e Saba Bank. E meta di e ekspedishon ta tambe pa desaroyá kapasidat pa mehorá e abilidatnan di personanan lokal pa por studia bayena i dòlfèin.
Importansha pa islanan di karibe
Dor di e investigashon aki ta bin bista riba e rutanan di migrashon di e mamíferonan marítimo i e ta brinda di e forma aki e posibilidat pa por protehá e animalnan mihó. Un populashon stabil di bayena i dòlfein ta un indikashon di e un oséano saludabel. Den oséanonan saludabel tin tambe un bon kantidat di piská den e awanan kual ta di importansia pa peska. I esaki ta importante pa ekonomia di e islanan. Ademas bayenanan ta hunga un ròl grandi den saka karbodióksido (CO2) for di atmósfera. Kada bayena grandi ta isolá un promedio di 33 tonelada di karbodióksido i ta hunga un ròl den e lucha kontra kambio di klima. E mishon di investigashon ta risibí sosten grandi di Wereld Natuur Fonds, Dutch Caribbean Nature Alliance, Corail Caraibes, Orange, EDF Group Foundation, Animal Wellfare Institute, en Parc Naturel Régional de la Martinique.
Resultadonan 2021
Aña pasá a hasi e proyekto di investigashon aki pa promé bia. Den 2021 a identifiká 17 sorto, a registrá 191 observashon visual i 29 famia di ‘potvis’. Banda di esaki tabata tin grabashon akústiko di orka (Orcinus orka) na India oeste i e promé identifikashon di e sorto aki na Martinique. CCS a mira tambe un sorto skars di orka (Feresa attenuate) den e Yarari Marine Mammal and Shark Sanctuary rondo di Saba, St. Maarten i Statia. E estudio aki tabata un promé paso pa skèts situashon di tiponan di bayena den Karibe. Por haña tur resultado riba https://www.ccs-ngo.com/ti-whale-an-nou.


text:
WILLEMSTAD – 20 di mart 2020 – Ofisina di Turismo di Kòrsou (CTB) ta raportá un subida di 7% den kantidat di turista di estadia pa luna di febrüari 2020. Un kantidat total di 44.198 turista a keda risibí na febrüari 2020 kompará ku 41.148 na febrüari 2019. Esaki ta un subida di 3.050 turista.
Hulanda, e pais for di kua nos ta risibí mas tantu turista di estadia a registrá 3% kresementu na luna di febrüari. Total un kantidat di 17.796 turista di estadia a keda risibí for di Hulanda. Europa den su totalidat a sera luna di febrüari registrando 21.863 turista di estadia. Esaki ta un prestashon igual ku na febrüari 2019.
For di region di Nort Amérika un kantidat di 12.699 turista a bishitá nos pais. Esaki ta un kresementu di 17%. Canada a krese ku 4%. Den sifranan apsoluto ta trata di 3.921 turista di estadia. Miéntras ku for di Estádos Unídos un total di 8.778 turista a keda risibí kual ta un kresementu di 23%. For di region di Sur Amérika 5.462 turista di estadia a keda risibí. Colombia, e pais ku mas ta produsí pa Kòrsou for di region di Sur Amérika a registrá un kresementu di 66% kompará ku febrüari 2019. Den sifranan apsoluto ta trata di un total di 2.664 bishitante.
Region di Karibe tambe a presta bon ku 41% kresementu na luna di febrüari. Un total di 1.026 turista di estadia a keda risibí for di Aruba. Esaki ta un kresementu di 39%. E kresementu aki por keda direktamente atribuí komo resultado di e temporada di Karnaval.
E kantidat total di anochi pa turista a registrá un kresementu di 5% na febrüari 2020. Total 393 mil anochi a keda registrá. Turistanan for di Europa a keda 238 mil anochi na Kòrsou. Turistanan prosedente di Nort Amérika i Sur Amérika a keda respektivamente un kantidat di 95 i 39 mil anochi durante luna di febrüari. Turistanan prosedente di region Karibe a keda un total di 17 mil anochi na Kòrsou.
Turismo krusero – CPA
E sifranan di febrüari 2020 ta mustra ku e mesun kantidat di barku krusero esta 35 barku a keda risibí kompará ku febrüari 2019. E kantidat di pasahero sí tabata mas tantu. Esaki entre otro komo resultado di yegada di barkunan ku un kapasidat mas haltu ku un averahe di pasahero di 2.624 pa barku na febrüari 2020 kompará ku 2.338 e mesun luna na 2019. Un total di 91.873 pasahero krusero a keda risibí na febrüari 2020, esaki ta 10.034 pasahero (12%) mas ku e mesun luna na 2019.


text:
SANTA PATIA – Gerencia di KIA a tuma tur medida pa evita cu virus drenta KIA y no tin ningun preso cu Tuberculosis of otro malesa contagioso. Asina e gerente di KIA Gino Winklaar a declara den un comunicado diamars. Segun e director, tanto personal di KIA como detenidonan tin tur atencion di gerencia di KIA. Winklaar ta splica cu dos siman pasa ya caba a cuminsa cu charla pa personal na KIA mientras cu dialuna ultimo dokter di KIA a bay warda di polis San Nicolas unda el a duna un charla cu a keda graba pa tur e ‘first responder’ nan haya esaki pa yuda den conscientisacion na tur esunnan cu ta traha den e crisis aki. Pa loke ta e trahadonan di KIA, nan ta hayando debido atencion, a percura pa nan haya material pa nan por traha y ta tumando tur medida cu por y a publica esaki nan den KIA.
RUMORNAN
Segun Winklaar, ta lamenta cu rumornan cu ta core cu no tin atencion pa e trahado y pashentnan cu malesanan infeccioso, esaki no ta corecto. KIA a bay asina leu di stop bishita mesora y a stop tambe transporte di detenidonan pa bay Corte. Actualmente ta poniendo den practica Tele justice unda ta uza video camara pa haci e entrevistanan cu Fiscal. Cu Tele justice ta evita mas contacto humano. Di parti gerencia di KIA ta tumando tur medida posibel pa evita contagio interno. Di parti gerencia tambe a aplica medida pa trahadonan cu a biaha ultimo dos siman pa un pais di riesgo a tuma contacto cu nan y palabra kico ta bay haci.
EVITA VIRUS
Gerencia kier evita mas hopi posibel pa e virus drenta KIA. Si scucha e discurso di Ministro Presidente di Hulanda el a bisa cu tur hende por haya e virus y pa esey ta haci tur esfuerso pa e no yega e instituto. Pa full e instituto a print poster pa e presonan tuma precaucion. Tambe a papia cu tur preso pa loke ta bishita y den colaboracion cu preso a logra para bishita. Tambe a duna e presonan extra beltegoed y extra tempo pa nan por yama nan famia. E parti di conscientisacion den e instituto ta sigui manera a planea y esey ta bay haci den e dianan venidero. Segun e crisis ta canando ta sigui evalua kico otro por haci pa sigura siguridad di e instituto.
TUBERCULOSIS
Pa loke ta e supuesto caso di presonan cu Tuberculosis, nan a haya asistencia di dr. Rivera y dr. Rodriguez. Momento cu nan tabatin sintomanan a pone Departamento di Salubridad na altura y a manda yama nan. E dos personanan a ser hiba hospital unda a haci tur test cu nan. Test di Tuberculosis, Coronavirus y tur otro malesa infeccioso cu tabatin disponibel y tur test a sali negativo. E personanan aki solamente tabatin un griep. Despues cu nan a bay bek KIA servicio di dokter a bolbe wak nan y e pashentnan ta den bon condicion y no tin ningun malesa contagioso.


text:
Bandabou
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Bandabou òf Band'abou ta, den boka di pueblo, e nòmber pa indiká e parti west di e isla di Kòrsou. E region aki ta extende di Grote Berg te Westpunt i ta konosí pa su diferente seru i un paisahe natural i karakterístiko. Na kosta nort e laman ta kibra konstantemente riba e barankanan. Na kosta sùit ta situá e refnan di koral i un kantidat di boka i playa. Situá sentral den Bandabou ta Seru Kristòfel, e punto mas altu di Kòrsou.
Historia[editá | editá fuente]
Na 1925 Kòrsou a wòrdu reparti den tres distrito. Inisialmente e distrito urbanisá di Willemstad tabata limitá unikamente na e kapital Willemstad, pero desde 1930 esaki a expande supstansialmente ku zonanan residensial ront di dje. Banda di Willemstad tin dos distrito, e asina yama "distrito pafó" di Bandabou i di Bandariba.[1]
Den siglo 17 i 18 mayoria di e plantashi i esunnan mas grandi tabata establesé na Bandabou. E plantashinan tabata e promé sentronan di residensia den e zona. Despues di manumishon i e abolishon di sklabitut bario y lugánan a lanta unda eks-katibu tabata biba i tabata sa di kontinua pa un parti ku nan tradishonnan kultural afrikano. Barber a konverti den e lugá prinsipal di Bandabou.[2]
Mientras desaroyo tabata konsentra riba e distrito di Willemstad, e distritonan pafó a keda praktikamente isola pa largu tempu debi na e distansia i e eskases den konekshon.[3] Komo resultado, e region ta skars habitá den komparashon ku e restu di e isla i e edifisionan ta plamá.[4]
Ku e konstrukshon di kaminda pa Punda i konekshon riba retnan sentral di elektrisidat, awa i telekomunikashon desde meimei di siglo 20, Bandabou a konvertí gradualmente den un atrakshon turístiko importante. Banda di paisahe, lanthùis, pueblo i playanan, e region ta spesialmente konosí pa su herensia kultural, manera e fiestanan di seú i karnaval. E sistema di plantashi den e parti west di Kòrsou a wòrdu nominá na 2010 komo kandidato di Reino Hulandes pa e lista di patrimonio mundial di UNESCO.
Poblashon[editá | editá fuente]
Playa i bahia[editá | editá fuente]
- Daaibooi
- Grote Knip
- Playa Fòrti
- Playa Gipy
- Playa Porto Marie
- Playa Jeremi
- Playa Kalki
- Playa Kas Abao
- Playa Lagun
- Playa Pabou
- Playa Santa Cruz
Atrakshon[editá | editá fuente]
- Parke Nashonal di Sint Kristòfel
- Parke Nashonal Shete Boka
- Watamula
- Kas di Pal'i Maishi
- Lanthùis: Groot Santa Marta i Klein Santa Marta, Kenepa, Pannekoek, San Nicholas, Santa Cruz i Savonet.
- Hòfi Mango


text:
Pueblo bastante precupa cu e āspeedā di Ministerio Publico
Parlamentario Endy Croes ta precupa cu e avalancha di criticanan cu tin riba Ministerio Publico ultimo tempo. Tanto na radio emisora y medionan social pero alaves riba caya Ministerio Publico ta bou atake pisa. Primordialmente alrespecto e casonan politico cu ta tumando demaciado tempo.
/// Aruba tin un PG nobo desde 1 di september 2020:
Aruba a haƱa un PG nobo desde 1 di september 2020 como cu desde April 2019 no tin un PG den funcion. Otronan a purba hasi e trabou di āwaarnemendā PG pero claramente esaki no a funciona. Kisas ta pa miedo politico of ta riba ordo di Hulanda? Esaki ta e vocabulario cu ta wordo papia den comunidad.
///Paul Croes di AVP su caso lo bin dilanti Januari 2021:
Paul Croes x minister di AVP kende a wordo condena na 4 aƱa di prison den corte di promer instancia a bay corte superior esta Hoge Beroep. Desde Februari 2019 cu el a wordo huzga a usa tur sorto di triki contra un Ministerio Publico basta zwak segun expertonan y boca di pueblo y awor cu Ministerio Publico a sinti e rosea cayente di pueblo a core sali anucia cu e caso aki lo wordo trata Januari 2021. Pues casi 2 aƱa despues di e promer sentencia. Pueblo ta bastante indigna y Politiconan ta trata na mengua e precupacion di pueblo splikando cu Ministerio Publico ta mannan jen y falta di personal pa atende mnas rapido cu casonan asina.
/// Benny Sevinger sospechoso pa 5 acusacion pisa y castigabel:
Benny Sevinger otro x minister di AVP cu tin 5 acusacion pisa di Fraude y Corupcion den e caso di Avestruz tambe ta inespera pa cu un caso penal. Manera ta conosi desde Februari 2018 a entrega kehonan bon fundamenta cu pruebanan palpabel di Fraude y Corupcion cu tereno. Algun amigio/a a bira miyonario riba lomba di e pueblo aki cu ayudo di Benny Sevinger. Ta ser papia di suma di alrdedor 25 miyon florin alaves cuentanan di sumanan cuantioso di transferencianan bancario na Miami y Panama entre otro. Desde 1 di October 2019 Ministerio Publico a drenta cas di Benny Sevinger y cas di diferente amigonan hopi serca di Benny di AVP kendenan tur muy probablemente a forma parti di e banda criminal cu tabata bira rico cu benta di propiedadnan di pueblo. Asina tabata bende shares di NV cu diferente grupo cual NV tabata tin optie riba tereno comercial unda e optie tabata bay pa hopi plaka hunto cu e Sharesnan. Pueblo ta puntra ta cuanto tempo mas esaki lo dura. No por keda investiga pa semper. Ta na altura cu Ministerio Publico a ricibi informacionnan di hasta cuentanan di banco con plakanan a move di un punto pa e otro punto cu ayudo di Benny Sevinger su firma como facilitador. Parlamentarionan no por kenda traha excuus pa Ministerio Publico kendenan tambe ta bou atakenan fuerte awor diariamente. Ta spera cu Ministerio Publico cu su PG nobo Bote ter Steege por bin dilanti y duna update na pueblo di respectivo casonan bou investigacion cu ta tumando mucho tempo.
/// Mike Eman tambe ta bou investigacion:
Durante e anja aki a encontra pruebanan bancario unda Mike Eman a ricibi transferencianan di $50 mil us dollar na varios ocasion. Entre otro di Roberto Rincon kende a wordo sentencia na merca pa soborno di mas di 1000 miyon dollar. Asina Mike Eman a usa plaka preto āwillens en wetensā pa cumpra votos durante elecion na 2013. Pueblo por corda e lighting parade cu 13 banda musical free of charge. Asina tabata pega borchi na cas di hende pagando nan un suma di 500 pa luna, alaves tabata regala stoof, wasmachine y frigidiare pa nombra algun. No ta nada stranjo e resultado di dicho elecion. Keho oficial cu pruebanan bancario a wordo entrega na Ministerio Publico y asina por analisa e cuenta di Mike Eman. Esaki lo ilustra forĀ di cuanto hendenan dudoso mas MikeĀ a ricibi plaka. Tanten cu Mike Eman ta bou investigacion e no por bira minister y elecion 2021 lo bira hopi scur pa Mike Eman. Ta keda na Ministerio Publico awor pa acelera y hasi su trabou pa trese claridad riba aspectonan cu pueblo ta biba enespera di un resultado. Ā Ā


text:
Parlamentario Marco Berlis (MEP): Marisol no kier pa āsu propioā investigacion den Serlimar yega...
Diaranson mainta tabata e di ocho dia di tratamento di e presupuesto 2023. E anochi anterior Parlamento a aproba e suppletoire begroting di pais...
Parlamentario Alvin Molina (MEP): Baha prijs y hisa calidad
Cuminda ta birando mas y mas caro na Aruba. No ta nada straƱo pasobra tur cos ta wordo importa. Pa colmo frontera cu Venezuela...
Aquannette Gunn (MAS): Cu consentimento di presidente di parlamento prome minister a hiba un...
Durante e reunion publico di tratamento di e concepto di ley presupuesto complementario, nos promer minister a mustra un bes mas su cara berdadero....
Miguel Mansur na Evelyn Wever-Croes: Nos ta scoge pa enfoca riba lo positivo
Durante tratamento di presupuesto supletorio 2022 dos cos increiblemente positivo a sali di boca di nos Prome Minister cu a duna nos fraccion hopi...
Evelyn Wever – Croes 5 aƱa eherciendo e funcion di prome minister di Aruba:...
Desde 17 di November 2017, Evelyn Wever-Croes ta eherce e funcion di Prome Minister di Aruba. Un dia cu a marca historia pa nos...
Parlamentario Alvin Molina a reuni cu Vereniging Rijscholen Aruba: VRA: āNos kier produci chauffeur,...
Siguridad den trafico mester ta e meta primordial di esunnan cu ta duna rijles na nos ciudadanonan. Instructornan, mescos cu docentenan na scol, ta...
Parlamentario Arthur Dowers: Prome Minister ta insisti pa caso āBESA-EWCā no ser investiga
No tin duda cu Prome Minister Evelyn Wever Croes, ta determina pa no atende cu tur loke ex Minister Plenipotenciario Guilffred Besaril a haci...
Miguel Mansur di Accion21 na Ursell Arends: Nos no ta defrauda nos votadonan
Nos a tuma nota di un comunicado di prensa di Minister Arends caminda e ta lansa tur sorto di atake riba mi persona. Curiosamente...
Parlamentario Marco Berlis (MEP) ta papia di; Miguel Mansur den parlamento: kita lma y...
Diamars mainta Parlamento di Aruba a trata e ley di āsuppletoire begroting.ā E ley aki ta duna Parlamento un bista con gobierno a usa...
Minister Ursell Arends (Raiz):āÆ Miguel Mansur ta politico tradicional cu bachi noboĀ
Diaranson Minister Arends a yama parlamentario Miguel Mansur pa bin den Staten pa e mira tur e documentonan di e papelnan di screening di...


text:
Apresiabel Kolegio,
Ku asombro mi a tuma nota di deklarashonnan di diputado P. J. Kroon den medionan sosial, den kua e ta indiká ku mester pensa pa duna e tereno di BOPEC otro destinashon. E ta motivá su pensamentu entre otro a base di e supuesto ponensia ku lo no tin interesado pa kontinuá ku operashon di almasenahe di produktonan petrolero i tambe ku mirando ku Boneiru a skohe pa “blue destination”, un almasenahe di produktonan petrolero lo no ta kuadra den e vishon ei.
Mas asombrá mi a keda, ya ku tantu Kolegio Ehekutivo, Konseho Insular, Diálogo Sentral, den kua tantu e organisashon di dunadónan di trabou komo sindikalismo semper a boga pa tene BOPEC habrí i kontinuá ku e operashon, mirando e benefisionan ekonómiko, sosial i finansiero ku esaki lo tinpa nos isla. E deklarashon di BOPEC bankarota tabata tambe ku e mira pa trese klaridat i asina mas lihé posibel logra un kontinuashon di e operashon.
Tambe a asombrá mi persona ku e supuesto “vishon” nobo di e diputado òf Kolegio Ehekutivo aki nunka a keda presentá na Konseho Insular komo parti di e programa di gobernashon aktual, miéntras ku e di tres reportahe di e “Curator” ta kontradesí totalmente e ponensianan di e diputado, esta ku no tin interes pa operá e fasilidat. Al kontrali e reportahe ta indiká ku tin hopi interes i ku ta netamente Kolegio Ehekutivo tin ku karga su responsabilidat den esaki pa asina duna mas garantia na esnan interesá pa bin ku proposishonnan konkreto pa tuma e operashon.
Ta di lamentá ku apesar di tantísimo korespondensia di parti di mi persona pa ku e kaso di BOPEC, kaminda no ménos ku 400
hendea pèrdè trabou, Kolegio Ehekutivo, fuera di a pone 250 mil dòler pa paga salario di e kuerpo di trahadónan ku a keda pa vigilá e seguridat di e fasilidat no a hasi ningun esfuerso konkreto pa mantené e operashon di e fasilidat.
Ta p’esei hasiendo uso di artíkulo 45 di nos Reglamentu di Órden, mi ta hasi e siguiente preguntanan na Kolegio Ehekutivo:
- Kolegio Ehekutivo a tuma nota di deklarashonnan di e miembro di Kolegio P. J. Kroon relashoná ku kontinuashon di operashon di BOPEC?
- Kolegio Ehekutivo ta pará tras di tal deklarashonnan i por a fasilitá Konseho Insular e desishon di esaki tumá pa Kolegio Ehekutivo?
- Kolegio Ehekutivo a hasi un inventarisashon di interesadonan den e kompania BOPEC pa sigui ku operashon di e kompania?
- Pregunta na Diputado P. J. Kroon spesífiko: Diputado P. J. Kroon a hasi un inventarisashon di interesadonan den BOPEC?
- E Curator a indiká den su di tres reportahe algun punto ku ta kai bou di responsabilidat di Kolegio Ehekutivo. Kolegio Ehekutivo ta disponé di e di tres reportahe aki i tambe tin konosementu di e loke e Curator ta pidi?
- Si pregunta 3 ta si, Kolegio Ehekutivo por a fasilitá Raad e reakshonnan ofishal di parti di Kolegio Ehekutivo pa ku e petishonnan hasi pa e Curator?
- Kolegio Ehekutivo por indiká ki korespondensia tin òf tabatin entre e Curator i Kolegio Ehekutivo?
- Kolegio Ehekutivo por fasilitá Raad ku tur korespondensia entre Kolegio Ehekutivo i e Curator den kaso di BOPEC mas pronto posibel i dentro di 2 siman?
- Kolegio Ehekutivo a hasi esfuerso (entre otro pidi konseho) pa sondia e posibilidatnan pa Entidat Públiko sea bira doño o partisipá den un kompania ku lo tuma over BOPEC?
- Kiko ta e posishon ofishal di gobièrnuHulandes pa ku kontinuashon di operashon di BOPEC na Boneiru?
- Tin un estudio ku ta indiká ki opshonnan realístiko ta eksistí pa ku kontinuashon di operashon di BOPEC ta viabel i realisabel? E estudio aki a analisá tambe e impakto sosial-ekonómiko i finansiero di un posibel kontinuashon di operashon di BOPEC?
Nos ke risibí e kontestanan verbal den e próksimo reunion públiko di Konseho Insular.


text:
KRALENDIJK – Mandatario hulandes e último lunanan aki ta bula bai bini pa e islanan karibense. Si ta na sekretario di estado Alexandra van Uffelen (Relashonnan den Reino), esaki lo sosodé mas frekuente. E ta haña ku e bishitanan di trabou ta kondusí na mihó desishon polítiko na Den Haag pa hende den Karibe.
Van Huffelen ta bisa ku pa motibu di su diferente bishitanan di trabou el a kuminsá pensa i mira e problemanan na e isla un tiki diferente. “E ora ei bo ta tende i mira e kos serka un hende ku berdaderamente a eksperensiá esaki.”
“Kada bia bo ta haña impreshon nobo”, Van Huffelen ta bisa na fin di su di dos bishita na Boneiru. “P’esei mi ta haña importante pa mi koleganan bini aki; ku nan tei. Pa medio di bini huntu ku mi koleganan, nos por mira e núkleo di e problemátika.”
Sekretario di Estado Van Huffelen (Relashonnan den Reino) ta papia ku koresponsal Marit Severijnse
Riba medionan sosial hopi bia por lesa e reakshon ku e mandatarionan ta ‘di biahe poko urgente pagá pa trabou’ ora nan bishitá e partinan karibense. “Pero si bo no t’aki, bo no ta mira ta kiko ta e esensia di e problemátika. Tampoko bo no por tuma e pasonan korekto ku ta asina nesesario”, e sekretario di estado ta haña.
“Na febrüari mi a tene e promé kòmbersashonnan ku inkreiblemente hopi hende ku a konta masha tantu tokante loke nan tabata pensa ku ta nesesario. Entretantu den e nota di voorjaar nos a reservá un bùdjèt grandi pa Boneiru, Sint Eustatius i Saba.”
Heerlijk gewandeld op de malekon, mooie gesprekken gevoerd. Ik sprak onder meer Eddy & Eddy over het eiland en de zwemlessen in zee. Vissers vertelden me over wat hun leven beter zou maken. Danki pa e kombersashon ameno. pic.twitter.com/46TxCFi93e
— Alexandra v Huffelen (@AvHuffelen) June 18, 2022
Problema rònt di kas pa biba na e munisipionan karibense
Minister Hugo de Jonge (Kas pa Pueblo i Ordenamentu Espasial) a bini huntu ku sekretario di estado Van Huffelen (Relashonnan den Reino) pa papia tokante e problemanan rònt di kas pa biba. Na Boneiru tin un petishon grandi pa kas pagabel pa hür i di kumpra.
De Jonge na nòmber di gabinete a anunsiá algun medida pa yuda ‘e boneriano komun’ haña un kas.
Kuido i violensia doméstiko
E siman aki sekretario di estado Maarten van Ooijen (Salubridat Públiko, Bienestar i Deporte) tambe tabata na turno. Den e munisipionan ekstraordinario Boneiru i Sint Eustatius el a tene kombersashon tokante kuido médiko, kuido di hóben i enfoke di violensia doméstiko.
Djamars el a papia na Aruba ku e tres ministernan di kuido di e paisnan outónomo Kòrsou, Sint Maarten i Aruba pa hasi palabrashon den e área di salubridat públiko.
Hende ta apresiá kordialidat
“Ta remarkabel ku e sekretario di estado durante su bishitanan di trabou ta okupá su mes hopi ku kuminsá un kombersashon ku habitante”, koresponsal Marit Severijnse ta konta.
“Durante un paseo na e bulevar di Kralendijk e ta kuminsá kòmbersashon chikí ku por ehèmpel piskadó. Durante konferensia di prensa na e islanan abc semper e ta kuminsá su spichnan ku e promé frasenan na papiamentu. Kisas tin hende ku no ta haña esaki masha kos, pero bo ta mira ku e hende djaki ta apresiá.”
“Tambe den su spich e ta dirigí su mes direktamente na e habitantenan: Boso tabata ke… i nos a skucha. Awor nos a bini pa skucha kiko mas mester di dje.” “Bo ta tende di habitante ku nan tin e impreshon ku Van Huffelen ta un hende ku sinseramente ta interesá den nan. E ta papia ku entusiasmo tambe tokante e fiestanan kultural ku e ta partisipá na dje. Pa e motibu aki hende awor ta ferwagt hopi d dje.”
“Gezaghèber tambe a ekspresá su apresio pa e echo ku e sekretario di estado tin e intenshon pa trese mas tantu kolega posibel na Boneiru. Na Boneiru ta spera ku esaki lo trese kambio berdadero, pasobra nan tin añanan largu ta sinti ku a tene nan atras.”


text:
Notisia - Agrikultura, naturalesa & kalidat di kuminda
6 Notisianan Tokante Agrikultura, naturalesa & kalidat di kuminda
- Fecha
- Relevansha
-
A traha material di informashon di espesienan di animal i mata protehá (CITES) Hulanda Karibense
A traha material di informashon pa habitante- i turistanan na Boneiru, Saba i Sint Eustatius tokante reglanan internashonal pa ...
-
Minister Schouten ta bishitá Hulanda Karibense
Di 2 di sèptèmber te ku 6 di sèptèmber 2019 minister Carola Schouten di Agrikultura, Naturalesa i Kalidat di Kuminda ta bishitá ...
-
Inesperadamente hopi sorto úniko riba e islanan ariba Hulandes Karibense
Na Saba, St. Maarten, St. Eustatius i Saba Bank tin minimal 35 sorto di animal i mata ku no ta eksistí na ningun otro parti di ...
-
Protekshon adishonal pa ‘Sawshark’ i ‘Silky shark’
Siman pasá e paisnan karibense a palabrá pa añadí dos espesie mas na e aneksonan di e Protokòl pa área- i espesienan spesialmente ...
-
Bon trabou di gobièrnu kontra negoshi ilegal di animal
Diferente servisio di gobièrnu a haña animal- i matanan ku ta protehá bibu i morto i nan produktonan (manera kráneo-, ...
-
Boneiru ta anfitrion pa enkuentro internashonal tokante protekshon di tribon
Di 20-24 di novèmber2017 un grupo di ekspertonan internashonal di tribon ta hospedá na Captain Don's Habitat na Boneiru pa ...


text:
Kaso di menasa i destrukshon.
KOMUNIKADO DI PRENSA
308/ 2019
8 ougùstùs 2019
Kaso di menasa i destrukshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 7 di ougùstùs 2019 alrededor di 19.00’or di anochi, Sentral di Polis a dirigí un
unidat na un “Carwash” riba Winston Churchillweg pa un kaso di menasa i destrukshon.
For di investigashon ku polis a realisá na e sitio, a sali na kla ku durante di un diskushon
entre dos hòmber un di nan lo mester a menasá e otro ku morto i lo a destruí su telefòn.
Na e sitio a detené e hòmber sospechoso K.D.A.S., nase na Kòrsou di 24 aña di edat,
en konekshon ku e kaso ariba menshoná.
A presenta sospechoso dilanti di un fiskal ouksiliar ku a ordená su enkarselamentu,
pendiente di mas investigashon.


text:
Dialuna 13 di juli 2020 Departamento di Aduana a introduci un funcionalidad nobo den e sistema di declaracion, Asycuda World. E funcionalidad, Pre-payment account, ta insera cu clientenan cu acceso na e sistema di Asycuda World por hasi un peticion pa habri un Pre-payment Account (vooruitbetalingsrekening) serka Departamento di Aduana.
Cu e pre-payment account e cliente por paga su dienstverlening, aangifte of vertrekpas na un manera mas eficiente y liher. Es decir e pre-payment account lo yuda faclitica e proceso na Douane y alabes lo falicita comercio.
Si ta interesa den habri un Pre-payment account please tuma contacto cu e team di Asycuda na +297-5238888. Pa mas informacion por subi riba nos Asycuda Web Portal, den e seccion di Documents por primi riba ‘Payments’ y despues riba ‘Handleiding vooruitbetaling’.
Departamento di Aduana ta spera cu hunto cu su clientenan nos por traha na un manera mas eficiente y liher.


text:
Un enfrentacion di un grupo militar lo cerca di frontera di Niger cu Malo a mata 16 soldat di Niger y a laga un persona desapareci. E patruya lo bay bek for di un mision, ora tabata cerca di e frontera cu Mali e atake a cuminsa.
Varios banda di hende homber riba brommer a cuminsa ataca militar, segun informe di ministerio interior a bisa. E ehercito a intercepta un grupo di presunto extremista matando 24 cu lo tabata ataca Baibangou, na un aldea di 100km nort di e capital.
“Mientras cu nan tabata bou custodia policial, prome cu a keda transporta na Niamey, e presunto terorista lo a purba huy banda di 4am, 24 di nan a keda mata pa e ehercito”, ministerio di defensa a bisa.
Ta investigando ambos incidente. Niger y Burkina Faso y Mali ta luchando contra propagacion di violencia extremista mortal di grupo vincula na al-Qaida y grupo islamico.
E aumento di violencia a mata miles di persona y a desplasa centenares di miles for di presencia di tropa regional y internacional. Na Niger, centenares di civil a fayece e aña aki.
Na januari, 100 persona a fayece na aldea occidenteal di Tchombangou y Zaroumdareye na Níger. Na maart, un serie di atake conflictivo na frontera di Niger cu Mali cu a laga 137 persona morto.


text:
WILLEMSTAD- 11 di sèptèmber 2017 – Sèptèmber ta luna nashonal di limpiesa i momentu ideal pa Ofisina di Turismo di Kòrsou (CTB) tambe pone atenshon na e fenómeno desagradabel di shushedat riba nos isla. Un Kòrsou shushi no ta parti di e produkto turístiko ku CTB ta bende den eksterior, un Kòrsou limpi i bunita si!
Riba un base regular CTB ta hasi sondeo bou di nos bishitantenan pa haña feedback i asina mehora nos produkto turístiko. Ademas di e remarkenan positivo manera trato di nos Dushi Hendenan, e parti shushedat di nos medio ambiente i nos playanan tambe ta bin dilanti komo un punto di atenshon. P’esei mes CTB lo apoyá un lei pa prohibí uso di saku di plèstik riba nos isla. Resiklahe ta un paso importante pa mantené nos isla mas limpi i yuda konserva nos medio ambiente pa nos mes i nos bishitantenan. Si kada miembro di nos komunidat hasi su parti di resiklá i mantené nos isla limpi, nos lo mira e kambio positivo. CTB ademas di ta aportá na diferente manera pa mantené nos áreanan turístiko limpi ta sostené tur inisiativa di limpiesa i konsientisashon pa mantené nos medio ambiente limpi.


text:
Prome señal di un persona cu tin dementia ta lubida y no corda kico a pasa un rato pasa. Mayoria di biaha e persona ta pidi su dokter di cas pa un verwijsbrief pa centro di memoria. Eynan e persona ta haya henter un check up pa un specialista of psicologo. Tambe un persona di centro di memoria lo por pasa e cas pa wak con e situacion ta.
Na centro di memoria nan ta haci un test di sanger. Un scan na cabes pa wak con leu e cerebro ta afecta anto asina wak si di berdad ‘por papia di un dementia’ anto di ki tipo’. Segun tin cierto parti di bo cerebro cu ta haci cierto funcion ta daña, tin cu bo ta perde manera di papia, perde movimento, fisico, otro parti di cosnan. E ta depende cua di nan e ta afecta anto di eynan ta descubri ki dementia e persona tin.
Nan por diagnostica dementia for di trempan, si unabes e cerebro tin un mancha riba dje. A puntra sra. Does si e ta bin den cualkier edad of solamente riba 50 aña. E ta contesta cu na Aruba tin caso di 50 aña di edad ay ariba pero mas cu hoben cu esey, ainda no. E ta bisa cu un persona cu ta drentando den edad ey tampoco ta pensa cu e por tine, e ta dificil.
E miho manera pa un famia por actua cu nan ser keri tin dementia, segun Does e situacion e ultimo aña e por mira cu actitud a cambia y famia ta acepta untiki mas cu nan ser keri tin dementia. E ta agrega cu si famia acepta cu nan mama, tata of casa tin dementia ta yuda cambia e pensamento y actitud di e otro nan.
Tambe awendia e ta bisa cu tin diferente manera pa educa nos mes. Manera riba interent por busca kico dementia, alzheimer ta anto e simtoma di esaki. Con un persona ta reacciona, con por anda cu persona cu tin dementia.
Ta importante pa no discuti cu nan. Purba di haci e persona mas felis e pa e momento ey. Respeta y trata nan manera semper. Famia mester siña adapta y acepta nan mes na e persona. Tin cu hinca esey den cabes, unabes hinca esey asina anto elo bay bon.
Sinembargo e ta bisa cu ora persona tambe kita e stress e ta biba un bida mas trankil. E ora e dementia ‘no ta haci boroto y afecta asina lihe’. Pa evita situacion asina ta preferibel pa no warda y haci esfuerso pa hibe dokter pa control. E ta importante pa famia busca ayudo y ta mas habri den asunto wak con por ta yega constata kico tin.
Ta importante pa ora trata cu hende cu dementia mester ta creativo, mester tin pasenshi ‘si ta posibel gaña e persona pa sinti su contento’ esey ta haci cu ta bon pe y pa e famia ‘un persona trankil ta menos trabou’. Pa persona cu kier tin mas informacion pa compronde y combersa di dementia, nan ta haci anochi informativo pa asina nan por prepara pa proceso di e malesa.


text:
Bo ta warda pa sirkunstansianan faborabel hasi loke mester hasi? Mi ta lamentá pa bisa bo, pero esei nunka ta yega.
Esaki no ta pesimismo. Ta e persepshon .di e realidat di esnan ku a biba sufisiente pa tuma kuenta ku tur kos den bida ta sosodé simultáneamente. Apstené bo mes di e bèrdat aki, ta pèrdè e oportunidat tur dia.
Mi sa ku nos ta bibando dianan di desesperashon, doló i lágrimanan, paso e sufrimentu no ta leu, solamente den notisia. E la bati na porta di personanan ku nos stima, konosé i ku esnan ku nos ta biba.
Ta difísil haña un persona ku no a pèrdè un famia, un amigu òf un konosido, pa kousa di e pandemia aki.
Nos no ta haña nos ku e partidó di karta di semper, ni e señor di fruteria, òf e señora ku tur mainta ta bari asera.
Ki frágil i finito ta e bida riba e mundu aki.
P’esei, aseptá e pèrdidanan i despues rekuperá loke a kibra nos, pa sigui biba, no ta opshonal. No ta un virtut humano, sino un forsa ku ta bini di Dios, pa medio di Spiritu Santu. Solamente E, ku su infinito bondat, por konsedé nos ánimo i speransa, “apesar di tur kos” ku ta akontesé rondó di nos.
Ke men, pa kuantu doló ku bo ta sinti awor aki, sigui!
Kere ku e fe den Esun ku ta rekompensa nos ku e privilegio di ta bibu, un goso interminabel lo yega.
Pero laga nos no lubidá ku esaki ta un privilegio di dia kontá, paso e bida aki ta kòrtiku. Di largu, solamente esnan ku yega einan, haha. Nos ta biba ku temor i responsabilidat pa nos presente.


text:
WILLEMSTAD- 3 di desèmber 2021 – Den un ambiente ameno na Aeropuerto Internashonal Hato a tuma lugá selebrashon di e buelo inougural di EZ Air su ruta nobo, Kòrsou – Medellín. E buelo inougural aki ta marka inisio di e di 2 siudat den Colombia ku ta forma parti di e skema di buelo di e aerolínea. E buelo pa i for di Medellín lo ta dos biaha pa siman. E buelonan ta keda efektuá ku un SAAB-340 ku un kapasidat di 34 stul. Durante e resepshon a hiba palabra, Minister di Desaroyo Ekonómiko, Ruisandro Cijntje, Minister di Tráfiko, Transporte i Planifikashon Urbano, Charles Cooper, CEO & Director Flight Operations di EZ Air, René Winkel i Director of Air Service Marketing & Development na Curaçao Airport Partners, Peggy Croes.
E ruta nobo di EZ Air ta hasi posibel pa mas turista for di Colombia bin eksperensiá e produkto úniko ku Kòrsou ta brinda. Nos playanan bunita, kultura riku, historia, arkitektura, variedat di atrakshonnan turístiko i mas ku tur kos nos hendenan amabel. Na mes momentu e ruta aki ta brinda tambe mas opshon di biahe pa nos pueblo lokal mirando ku awor banda di e siudat Barranquilla e aerolínea EZ Air ta bula tambe pa e siudat di Medellín.
Gobièrnu di Kòrsou, Ofisina di Turismo di Kòrsou (CTB), Curaçao Airport Partners (CAP) i Curaçao Airport Holding (CAH) ta felisitá EZ Air ku nan destinashon nobo i ta deseá nan tur kos bon.


text: Diamars mainta a drenta informe di un accidente cu un persona levemente herida na e crusada di Professor Lorenzstraat cu Emmastraat, mesora a dirigi tanto polis como ambulans na e sitio. Na yegada di e patruya na e sitio a constata cu aki un Nissan March bayendo zuid den Emmastraat no a duna preferencia na un dienst auto Hyundai i10. E auto D a alcansa e March den su porta di banda drechi di chauffeur y a causa di esaki e dama a resulta herida. Ambulans a presenta na e sitio y a atende cu e dama cu tabata tini dolor den pecho como tambe den rudia tambe a atende un mucha chikito cu tabata sinta patras den e March


text:
Ta buska i pone kachó ku a morde i mata kabritu na SGB drumi
Djaweps mainta 10 di novèmber un insidente a tuma lugá unda un kantidat di seis kachó a morde i mata algun kabritu riba e tereno di skol di SGB SLP VSO.
Kolaboradónan di Kuerpo Polisial Hulanda Karibense (KPCN) mas rápido posibel a bai na e sitio. Debí na e eskala grandi i sitio na unda e insidente a tuma lugá, gezaghèber i KPCN a disidí pa tuma akshon mesora. A disidí pa buska e kachónan i laga un veterinario pone nan drumi. A informá e doño di e kachónan, ku ya ta konosí, tokante e desishon aki.
Sinembargo, un responsabilidat grandi ta sinta serka e doño di e kachó mes. Doño di kachó por haña un but si no tene su kachó riba su propio tereno. Den algun kaso por kleim e daño hasí serka e doño di e animal. KPCN ke rekordá doño di kachó un biaha mas pa mantené kachó den kurá, pa medio di por ehèmpel un kurá stabil òf mara e kachó. Tambe ta konsehabel pa sosialisá un kachó. Un kachó mester di edukashon i treinen; e doño ta responsabel pa komportashon i entrenamentu di e kachó.
Próksimo siman Entidat Públiko ta inisiá ku e kampaña di informashon ku ta parti di e akshon amplio den fase pa kombatí e problema di kachó i pa garantisá bienestar di animal. Komo parti di akshon pa kombatí e problema di kachó na Boneiru, lo bai supervisá doño di kachó ku ta laga su kachó kana liber sin supervishon, mas aktivo.


text:
KRALENDIJK- E siman akí a kuminsá e programa anual di angua kontra grip na Boneiru. Hendenan den grupo di riesgo por tuma kontakto ku dòkter di kas pa traha sita pa e angua ku ta grátis.
Hende riba 60 aña, hende ku malesa (manera diabétis, malesa di kurason, pulmon òf nir) òf un resistensia abou, ta kore mas riesgo di salú ora nan haña grip. Ora un hende pasa e angua di grip, su kurpa ta reakshoná trahando antikurpa kontra e vírùs di grip. Esei ta pone ku e chèns pa haña grip ta mas chikitu. Por sosodé ku e persona akí tòg ta haña grip. E angua kontra grip ta sòru e ora ei ku e ta bira ménos malu i e chèns pa komplikashon, manera pulmonia òf problema ku kurason, ta mas chikitu.
Prevenshon
Gobièrnu ta nota ku grip ta plama di mes manera ku COVID-19. P’esei ta konsehá pa tosa i nister den èlebog òf den un lensu di papel i regularmente laba man ku awa i habon. E angua kontra grip ta protehá solamente kontra e vírùs kontra grip. Pues personanan ku a haña e angua di grip, no ta protehá kontra otro vírùs, manera e vírùs ku ta duna fèrkout òf e vírùs di corona.
Departamentu di Salubridat Públiko di Entidat Públiko Boneiru ta organisá e programa den koperashon ku dòkternan di kas.


text:
Muraya Grandi di China
E Muraya Grandi di China ta un seri di fortifikashon di piedra i tera den e parti nort di China, traha originalmente pa proteha e frontera di e Emperio Chino kontra intrushon dor di varios grupo nomadiko. Un par di muraya a wòrdu traha for di e siglo 5 promé ku Kristu i ta wordu referi nna dje kolektivamente komo e Muraya Grandi, ku a wòrdu rekonstruí i mantené for di e di 5 siglo promé ku Kristu te ku e siglo 16 despues di Kristu. Un di e murayanan mas famoso a wordu traha entre 220 i 206 promé ku Kristu dor di e promé Emperador di China, Qin Shi Huang. Tiki di e muraya ei a sobra; e mayoria di e muraya awendia a wordu traha dor di e Dinastia Ming.
E Muraya Grandi ta rek for di Shanhaiguan na parti ost, te ku Lop Nur na parti west, den un arko ku ta deliña aproksimadamente e rant sur di Mongolia. E survahe mas komprehensivo, husando teknologia avansá, a resientemente konklui ku henter e muraya, ku tur su takinan ta rek pa 8,851.8 km . Esaki ta trahá di 6,259.6 km di sekshon di e muraya di berdat, 359.7 km di trahe anto 2,232.5 km (1,387.2 mi) di bariere defensivo manera seru ku riunan.


text:
Macuarima Aruba: Recientemente alto mando di polis a reconoce e agente policial Raigel Hoen pa su acto heroico cu e la haci durante e tabata laborando.
Ta asina cu den luna di juni e agente polcial Hoen tabata trahando den oranan di mainta. Un diasabra basta druk cu diferente assistencia. Na dado momemto central di polis a manda pidi mas resfuerso na Mangel Halto en conexion cu tres persona cu problema den un kayak.
E patruya na unda e agente policial Hoen tabata forma parti di dje a bay na e sitio menciona. Na nan yegada por a compronde cu nan a manda pidi pa polis maritimo y tambe kustwacht. E agente policial no a basila y a bula na awa pa asina rescata e tres personanan cu tabata den kayak pa tresenan canto bek.
Alto mando a elogio masha e agente policial Hoen y a gradicie un biaha mas pa su balentia y na unda den presencia di su mayornan a entrege un plakaat.
Cuerpo Polcial ta masha orguyoso di e agente policlal y sa cu e lo ta un ehempel pa otro den nos comunidad.


text:
Shuttered ta un photoserie traha pa nos refleha untiki. Cuanto biaha nos no a bai den caya y nos ta wak un “choller” y nos ta pensa “che fies”, “esta dom e ta, e ta un drogadicto”. Nos ta menosprecia nos hendenan y husga nan decision of situacion den bida. Hende ta wak adictonan ambulante y personan sin cas (choller) no como hende, si no como un berguensa of molester. Mane un “choller” jega serka mesora nos kier core for di nan paso den nos mente nos ta mas ku nan, nos ta miho ku nan. E realidad ta cu nan ta hende manera nos tur y nan tambe tin emocion y sentimientonan. Mesko ku abo y ami ta sinti tristesa nan tambe ta. Hopi biaha e tristesa ey ta algo ku nan ta biba kune tur dia. Pero na mes momento nos tur tin momentonan ku nos ta contento. Mi por cana riba caya y mi ta sigur mi lo wak atleast 10 hende smile den poco tempo. Masha tiki bo ta wak un “choller” contento tuma un rato y wak den nan wowo y bo lo wak tristesa, dolor y remordimiento. Esaki ta e motibo pa e serie Shuttered. Un shutter ta un cortina ku ta habri sera, den mi camera e ta e cos ku ta habri sera pa captura un potret. E ta tuma un fractie van een seconde pa mustrabo full un otro hende. “Shuttered” ta pa mustrabo ku apesar di ku nos ta wak nan malo nan tambe tin mesun emotion ku nos. E smilenan no ta bunita, e smilenan no ta perfecto, pero e smilenan ta pa mustrabo ku un smile ta un smile.
Illuminati
Esaki ta “Illuminati”. E ta un choller hopi lief. Fe ora mi a bai pa papia kune e la cumsa contami cos sin ku mi mester a puntre. Tur kos ku e la contami ta untiki bruha pero e la contami con su famianan a trece cabaynan Aruba via boto den tempo di Lago. “Illuminati” ta un choller ku ami ta pensa lo tin un of otro problema mental cu minsa si ta uso di droga a causa esaki of ta esaki a causa e uso di droga pero mi ta pensa ku e lo por ta schizofrenico. “Illuminati” a exihi pa mi cana cune jega na un spot ku e ta kies pa nos saca potret. Sacando e potret di Illuminati ma echt sta er bij still con e alma di e persona nan aki ya a bai perdi. Mi a saka un total di 2 potret ku un verschil di 2 seconde y kada un potret a bisa algo full differente.
Orlando
Orlando ta un caso untiki mas personal pami paso mi conoce. Mi a sera conoce ku Orlando na kas di un amigo net den temporada ku Orlando tabata purba di sali for di droga. E tempo ey mi a conoce como un persona alegre, gusta baila y gusta rap. Durante e temporada ey Orlando a bai serka e hendenan ku a hinke den droga inicialmente y mane cualkier adicto lo bisabo “si bo anda ku e mesun hendenan ku a hinkabo den droga ora bo ta sober bo ta bai end up ta cai atrobe”. Orlando a horta cas di un famia dimi bendenan y a end up cai bek den droga y ate na otro banda di mi lens. Ora mi a puntre kiko lo hacibo contento awor aki e la contesta “pami sali for di e luga aki, sea ta na bida y sober of morto.”
Alan
Alan ta un adicto ku ta biba den e cayanan di San Nicolas. Alan a biba un gran parti di su bida na Aruba te ora ku e la bai Hulanda pa despues regresa bek Aruba. Alan ku yen dolor ta contami di su yiu muhe nan ku e ta sinti su falta pero ku e ta bisa nan no kier wak e mas. Alan ta sufri di malesa mental anto esaki a hinke den droga djies pa e por funciona. Alan a cuminsa husa marijuana te ora ku e la ripara ku esaki no ta suficiente pa e por funciona ku su malesa mental. E mesora a cumsa mix e ku cocaina pa despues bai full na husa piedra. No obstante di alan su adicion e tin un set di djente masha bunita. Ora mi a puntre con bin su djentenan ta asina bunita e la bisam wel e mester por ta den su genetica. Alan ta cana den e cayanan di San Nicolas ku un cara masha rabia pero ora mi a puntre si mi por saka su potret e mesora a smile y bisami dal bai.
“Un smile ta un smile. Un smile no ta perfecto. Un smile por ta invisibel tambe.”
Portrait, Wedding, Event & Concept Photographer based in Aruba.


text:
Pa Korant Vigilante
ZEELANDIA, Curacao — Reportero di Radio Direct, Richeron Balentien, den un deklarashon riba 31 di òktober 2013, no a tene ningun restrikshon momento el a inkriminá e hòmber Nini Fonseca den morto di Luigi “Pretu” Florentina. Den un deklarashon sin prueba, Balentien a bisa funshonarionan ulandes di RST, Jeroen Jan Klein i Steff Sneider, ku un hóben lo a kont’é ku ta Nini Fonseca a choka defuntu Florentina mata den su sèl. E deklarashon aki no a kuadra ku realidat ni e bèrdat.
Balentien a bisa ku e hóben aki lo a kont’e ta kon Pretu a fayesé. Tekstualmente parti di e deklarashon di Richeron Balentien na RST:
“Hij heeft rond half 8 een broodje ham met iets te drinken gekregen. Rond half 10, 10 uur kwam iemand een toetje geven, een broodje met vlees met een verdovend middel erin. Een paar uur later, kwam twee gasten in de cel. Nini was een van hen. Hij (Lesa Pretu) zei tegen Nini, wat doe je hier, hoe ben je hier binnen gekomen. Nini zei, je moet je geen zorgen maken om mij, waarom heb je dingen gezegd over mij, je moet je zorgen maken over jezelf. Toen heeft hij hem gewurgd en opgehangen. Nini was met een bewaker daar. Nini ging weg en de bewaker ging het melden. Toen hebben ze Pretu gevonden en op de grond gelegd. Nini zou het brain zijn van alles. Hij had de opdracht gekregen”.
Esaki parti di e deklarashon di Richeron Balentien riba 31 di òktober, unda el a inkriminá e hòmber Nini Fonseca abase di lokual un hóben lo a kont’é. Balentein ta bisa den su deklarashon ku alrededor di mitar di ocho, Pretu Florentina a haña un sèntwich di ham. Despues kasi 10’or di anochi un hende lo a trese un pan mas ku karni pero ku droga aden. Despues, segun Balentien, Nini Fonseca ta kana drenta ku un bewaker, unda a surgi un diskushon entre Nini ku Pretu Florentina. Einan Nini lo a choka Pretu Florentina i hork’e. E bewaker despues a bai mèldu, segun Richeron Balentien.
E investigashonnan ku Vigilante a kondusí e tempu dje morto di defuntu Florentina ta konkluí ku e lokual Balentien a deklará ta idiotes di marka mayó. Na promé lugá esnan ku konosé e kompleho di Barber, ta konfirmá ku ta IMPOSIBEL pa niun hende no outoria yega e sèlnan di Barber pasobra na promé lugá mester pasa dos porta kual ámbos ta vigilá pa reshèrshinan na warda i sostené pa kámara.
Na di dos lugá, Balentien den su deklarashon ta inkriminá “un bewaker” ku tabata presente, pasobra e bewaker a para mira tur kos. Esaki no ta kuadra ku bèrdat pasobra e bewaker kende tabata tin warda anochi tabata unu femenino, kual Balentien no a menshoná miéntras ta trata di unu dje bewakernan mas íntegro último 10 aña na Barber.
Un rapòrt ekstenso di komishon Camelia-Römer ta konfirmá alabes lokual Vigilante ta konkluí ku defuntu Pretu Florentina kometé suisidio i no tin niun pero niun pista di otro persona aparte di e reshèrshinan i bewakernan tabatin akseso na e sel di Florentina.
E motibu dikon Vigilante ta publikando
- Aparte di tabata insultá reportero gerensha i staf di Vigilante algun aña riba facebook, siman pasá djaweps, redakshon di Radio Direct a relatá ampliamente ku duna karchi di telefon, Pagatinu i gasolin na pueblo ta korupshon. Vigilante ta e UNIKO medio di komunikashon ku ta duna karchi telefon, Pagatinu i gasolin si yama riba nos liña 9339. Esei ta nifiká ku ta Vigilante radio Direct tabata ke men. Ayera, a mustra Radio Direct kiko ta korupshon, despues ku nan mes, kende ta yama Vigilante korupto ta lesa notisia di Vigilante durante nan notisia na Radio Direct. Esei ta korupshon i ladronisia.
- Un foto di Umpie Welvaart riba Facebook, a pone reporteronan di Radio Direct, e.o. Jason Lau A Kien i Richeron Balentien krea e impreshon ku Vigilante ta korumpí i ta traha ku polis. Awe ta publiká e promé seri di deklarashon boluntario di Richeron Balentien na RST, unda Balentien ta inkriminá hende inosente na polis unda tabatin konsekuenshanan serio pa bida di esnan kende no tabatin nada di haber ku e kaso Maximus. Balentien a hasta gaña na RST i inkriminá polítikonan, komersiantenan ku te awe no sa nada di su deklarashonnan na RST. Ku otro palabra, reportero di Radio Direct a firma di a deklará na polis. Ku esei nos ke ilustrá ku miéntras Radio Direct ta krea un impreshon un banda, e otro banda nan ta hasi mas pió.
- Reportero di Radio Direct, aparte di a kopia notisia legítimo di Vigilante, a revelá su fuentenan na polis. Esaki ta un krímen serio kontra di tur étika di prensa. Aktualmente RST tin den su file, ken ta algun dje fuentenan di e periodista i Radio Direct.
Foto: Inkreibel: Richeron Balentien komo reportero a koperá kompletamente ku RST pa inkriminá hende ku no tabatin nada di haber ku e suisidio di defuntu Luigi Florentina.


text:
ORANJESTAD,Aruba
Mervin Wyatt-Ras a reacciona ariba acusacion di Evelyn Wever-Croes den direccion di su persona pa loke ta trata preguntanan cu e
parlamentario a haci na e mandatario durante e reunion publico tocante Coronavirus. Evelyn Wever Croes a core bai prensa pa bisa cu Wyatt-Ras lo a haci preguntanan baho. Wever a haci comosifuera Wyatt-Ras a bisa algo di su yiu. Durante e reunion Wyatt-Ras a haci varios pregunta, no solamente e dia di reunion, pero tambe por escrito. Na varios ocasion desde januari di e anja aki Wyatt-Ras a cuminsa haci pregunta encuanto di e virus aki.Durante e reunion Wyatt-Ras a haci pregunta encuanto entre otro pashentnan cu a test positivo. El a puntra cuanto material nos tin, cuanto cama di hospital tin disponibel, cuanto cama
di ICU, cuanto testnan diagnostico tin y cuanto mas mester. Tambe el a puntra encuanto seramento di
supermercadonan, e hecho cu
hopi ciudadano a perde trabou, control di cuarentena, guia social y
futuro economico y turistico. Tur e preocupacionnan aki e
parlamentario a trece padilanti paso ta preocupacion di
pueblo. Un di nan ta di un cuidadano cu ta wardando pa su familiar pa yega di exterior pero esaki no a sosode mientras cu e cuidadano a tende cu
famia di un minister si por a bin Aruba. Wyatt-Ras a haci e pregunta aki hunto cu e otronan tanto por escrito como den reunion. Well pa e gobierno indemocratico
esaki ta imposibel paso e minister a skohe pa bin insulta Wyatt-Ras y
a haci comosifuera e pregunta ta uno baho. Aki e ta ganja paso
Wyatt-Ras no a puntr’e si ta su yiu a bin Aruba. Wyatt-Ras a puntr’e
si famia di un minister lo a bin Aruba, mientras Aruba ta sera pa otro vuelo.
Segun Wyatt-Ras tin un dicho cu ta bisa “Piensa el ladron que todos son de su misma condicion” cu ta pas den caso aki.
Segun Wyatt-Ras nos no solamente tin derecho di haci e pregunta sino masbien tin e deber di haci e pregunta ora un persona den pueblo puntra mi esaki. Awor si ta bon. E minister a bai yora den prensa tambe paso e no lo a gusta cu durante e reunion Wyatt-Ras a critik’e cu e e presupuesto 2020 a ser entrega super laat y ta pesey awor gobiern ta hay‘e ta core cabes di gay pa buska fiansa y donacion pa e por atende cu su asuntonan.
Wyatt-Ras a bisa e minister ”When you go low we go high”. Paso aki no mester ganja.
Wever-Croes no mester usa un excusa pa bai lastra hende den prensa. Wyatt-Ras como parlamentario ta haci su trabou. Den e asunto di COVID 19 Wyatt-Ras desde januari a bin ta cuestiona gobierno. Niun hende
no a skucha e tempo aki. Awor nos ta confronta cu un “voldongen” feit. Durante e reunion nos tur a coopera. A pasa un mocion cu nos tur a bai di acuerdo cun‘e, locual e sra. aki no ta menciona. Su unico urgencia ta su cosnan personal . Wyatt-Ras a usa un expresoion di mama
Theresa cu ta lo siguiente: “Ora bo ta juzga hende bo no tin tempo pa
stima hende”. Na e
momentonan aki nos comunidad mester di politico cu ta humilde y tin compasion pa otro hende y no uno cu ta tira lodo riba otro hende.


text:
Palm Beach: Diahuebs den oranan di madruga polis ta wordo pidi pa bay cu urgencia na un adres na Palm Beach, pa motibo cu habitantenan lo a mira un ladron den nan cura di cas.
Home Uncategorized Anti socialnan ta usa un Molotov cocktail cu intencion pa kima un...
Anti socialnan ta usa un Molotov cocktail cu intencion pa kima un auto, pero ta fracasa
Na yegada polis ta bin topa cu e habitante, kende ta splica polis cu ela scucha basta desordo den su cura y a bay mira paso y a topa cu e auto di su amiga na candela, mesora ela cuminsa paga e candela cu awa y a logra paga e candela. Despues cu a bin topa cu un botter, a bin comproba cu ta trata di un Molotov Cocktail y cu e candela tabata intencionalmente cendi pa kima e auto, pero e intento a fracasa na momento cu e habitante a sali pafo despues di a scucha un desordo den su cura di cas.
E agentenan na e sitio a confisca e botter cu a keda intacto y asina departamento technico di polis por haci mas investigacion.


text:
ORANJESTAD- Partido AVP awe a entrega su lista triunfante di candidato pa eleccion 2017. Den e sentido mas amplio di palabra e lista aki ta esun mas completo cu tin. A pensa riba cada aspecto cu ta regarda nos isla, nos sociedad, nos hendenan y nan calidad di bida. A cubri delaster un topico. Esaki a sosode den forma meticuloso, teniendo cuenta con acomoda e ciudadano lo miho posibel. Mike Eman ta un asina yama lider ‘born leader’ cu a maneha su ekipo excelentemente. Cu partido AVP ainda ta esun di mas grandi apesar di ta den gobierno ya pa 8 aña ta muestra palpabel di e don grandi aki cu e lider aki ta posee. Poco por para den su sombra.
Millennial Gerlien Croes a mustra desde un prome instante su potencial. Su estudio academico y su experiencia adkeri e ta usa pa yuda su isla stima y su hendenan bay dilanti. Hunto cu Sandra Brown, un trahado social kende sa e ‘ins and outs’ riba tereno social, ta match e duo perfecto. Candidato Robert Candelaria tey pa percura pa e comunidad ta sinti su mes sigur. Un persona cu un background intachabel cu sin duda algun por cumpli cu e tarea su dilanti. Banda di personanan experto riba tereno di husticia manera Edu Vos, Arthur Dowers y Clarisca Velasquez, tur cu amplio conocimento riba tereno di husticia, nan ta para firme pa un Aruba sigur unda husticia ta prevalece. Melvin Tromp a traha hopi aña den sector di seguridad dunando su aporte na e tema aki.
Otro millennials Clayton Croes, Carlos Bermudez, Maurits Malmberg ta hobennan bon studia y bon prepara pa por guia e partido den e siguiente etapa di su existencia. Sigur cu un candidato fuerte, inteligente y solido banda di nan manera Richard Arends cu tin tur e ingredientenan necesario pa un dia tuma liderazgo di e partido over. Innovador riba tereno di arte, canto y arte audiovisual Michael Lampe hunto cu hoben entrepreneur Marksonn Maduro ta e match perfecto pa loke ta innovacion na Aruba. Hoben, dinamico y cu gana di yuda e hubentud excela riba tereno di arte, innovacion y entrepreneurship, nan ideanan ta hayando acogida grandi cerca e hobennan.
E defensora incansabel di derechonan igual Desiree de Sousa-Croes hunto cu Mervin Wyatt-Ras y Chris Dammers ta para duro pa tur hende tin e mesun derecho riba tur tereno. Nan a para fuerte ora mester a defende e causa di igualdad. Nan compromiso ta cu bo, pueblo di Aruba. Nan tey pa yuda esnan vulnerabel den comunidad. Nan principionan nunca ta tambalea.
Pa loke ta enseñansa partido AVP ta masha bon mes representa cu educadornan cu habilidad riba lista den persona di Marlon Sneek, Lorna Varlack, Norman Roos y Jeffrey Kelly. Rene Herde ta otro cu ta para pa igualdad y ta experto riba tereno di enseñansa kende semper tey cu su consehonan valioso y al caso. Banda di ta educadora Jennifer Arends-Reyes den Parlamento a traha duro riba tereno di Turismo. El a guia cu fervor e reunionnan cu ta atende cu turismo. Mescos ta e caso unda cuido medico y cuido y guia di nos grandinan ta bon representa den personanan califica manera Alex Schwengle y Richard Visser. Nan tin tremendo plannan pa sigui desaroya cuido medico na Aruba den optima forma. Deporte ta den bon man cerca e dos personanan aki cu a haya sosten incondicional di e dinamico deportista Giovanni Arends, un ehempel pa hubentud.
Den Donny Rasmijn Aruba tin un defensor di medio ambiente. E ta traha den cooperacion estrecho cu e otronan riba lista pa logra su metanan riba e tereno aki.
Mike de Meza y Benny Sevinger ta candidatonan cu enorme experiencia riba tereno di energia di infrastructura y di inmigracion. Nan ta expertonan cu ya no mester di introduccion. Nan triunfonan ta testigo di nan trabou y cumplimento. Banda di tur esaki e candidatonan cada un ta profesionalnan bon prepara cu por enfrenta cualkier reto. Partido AVP a bin cu un lista bon pensa y bon den balansa. Berd’e Ta!!